title: Tiedonjulkistamisen valtionpalkinto

text: Lähteet


title: Tiedonjulkistamisen valtionpalkinto

text: Elämäntyöpalkinnon saivat valokuvaaja Hannu Hautala luonnonvalokuvauksen alalla tehdystä merkittävästä tiedonjulkistamistyöstä kuvaajana, kirjailijana ja opettajana sekä professori Markku Kuisma tiedonjulkistamistyöstä taloushistorian tutkimuksen alalla.


title: Tiedonjulkistamisen valtionpalkinto

text: Elämäntyöpalkinnot saivat professori ja psykiatrian erikoislääkäri Matti O. Huttunen "mielenterveystyön ja psykiatrian alalla tehdystä tiedonjulkistamistyöstä" sekä kirjailija-taiteilija Mauri Kunnas "lastenkirjoilla tehdystä tiedonjulkistamistyöstä". Lisäksi palkittiin:


title: Tiedonjulkistamisen valtionpalkinto

text: Elämäntyöpalkinnon sai professori Heikki Ylikangas. Lisäksi palkittiin:


title: Tiedonjulkistamisen valtionpalkinto

text: Elämäntyöpalkinnon saivat kulttuurintutkija Markku Nieminen kustantaja Kimmo Pietiläinen. Lisäksi palkittiin:


title: Tiedonjulkistamisen valtionpalkinto

text: Elämäntyöpalkinnon sai FM, teatteriohjaaja ja Radioateljeen perustaja Harri Huhtamäki. Lisäksi palkittiin:


title: Tiedonjulkistamisen valtionpalkinto

text: Elämäntyöpalkinnon saivat lastenpsykiatri, asiantuntijalääkäri Raisa Cacciatore ja taidekasvattaja Marjatta Levanto. Lisäksi palkittiin:


title: Some Girls

text: Some Girls on brittiläisen rockyhtyeen The Rolling Stonesin vuonna 1978 julkaistu albumi. Albumi sisältää vaikutteita erityisesti tuolloin suuressa suosiossa olleesta punkista.


title: Some Girls

text: Singlenä julkaistu disco-vaikutteinen kappale ”Miss You” oli suuri hitti erityisesti Yhdysvalloissa, jossa se nousi listaykköseksi. Sen siivittämänä "Some Girls" -albumista tuli Yhdysvalloissa Rolling Stonesin myydyin albumi.


title: Some Girls

text:
Albumin kannen suunnitteli Peter Corriston.A-puoli
B-puoli


title: Borneoli

text: Borneoli on bisyklinen terpeeni, missä yksi hiili kytkee toisiinsa hiilet kuusihiilisen renkaan vastakkaisilta puolilta. Borneolissa hydroksyyliryhmä osoittaa alaspäin suhteessa renkaan tasoon. Sen diastereomeerissa, isoborneolissa, hydroksyyli osoittaa poispäin renkaan tasossa. Borneoli ja isoborneoli ovat molemmat kiinteitä, voimakkaan hajuisia aineita, mutta niiden ominaisuudet ovat erilaiset: hajut ovat erilaisia ja borneoli on korkeintaan haitallista, mutta isoborneoli erittäin myrkyllistä. Borneolia esiintyy luonnossa, mutta isoborneolia ei.


title: Borneoli

text: Borneolin kemiallinen kaava on CHO, moolimassa 154.25 g/mol ja CAS-numero 507-70-0. Borneolia ja isoborneolia voidaan valmistaa kun kamferia CHO pelkistetään vedyllä.


title: Borneoli

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Luettelo NHL:ssä pelanneista suomalaisista

text: Tämä on luettelo vähintään yhden ottelun NHL:ssä pelanneista suomalaisista.


text: Toistaiseksi seitsemän suomalaista NHL-pelaajaa on toiminut joskus jonkin joukkueen kapteenina:


title: Wärtsilä-Sulzer RTA96-C

text:
Wärtsilä-Sulzer RTA96-C on turboahdettu kaksitahtidieselmoottori ja se on suurin rakennettu polttomoottori maailmassa. Japan Diesel United, Ltd valmisti Aioin tehtailla ensimmäiset Wärtsilä-Sulzer RTA96-C moottorit. Moottori on suunniteltu
konttialuksiin, joissa käytetään polttoaineena raskasta polttoöljyä sen halpuuden vuoksi. Konttialus M/S Emma Mærskiin on asennettu moottorisarjan suurin 14-sylinterinen moottori.


title: Wärtsilä-Sulzer RTA96-C

text: Common Rail -teknologian avulla on saatu entistä suurempi teho pienemmillä moottorin kierrosnopeuksilla, alhaisempi polttoaineen kulutus ja pienemmät tehohäviöt.


title: Wärtsilä-Sulzer RTA96-C

text:
Moottorissa on ristikappaleet. Yksi syy käyttää tätä ratkaisua on erottaa kampikoneiston voitelu sylinterissä syntyvistä palamisjätteistä. Voiteluöljy pysyy puhtaana palamistuotteista.
Sylinterin yläosan voitelu tapahtuu erityisten injektoreiden avulla. Ristikappaleen ansiosta männästä ei kohdistu sylinteriin sivuttaisvoimaa.


title: Wärtsilä-Sulzer RTA96-C

text: 5720 kW per sylinteri, alkaen 6-sylinterisen 34 320 kW (46 680 hv):sta 14-sylinterisen 80 MW (109 000 hv):iin


title: Wärtsilä-Sulzer RTA96-C

text: Moottorin ominaiskulutus on alhaisin polttomoottoreista. Pienin ominaiskulutus formula_1 muunnettuna mekaaniseksi energiaksi polttoaineen massayksikköä kohden on formula_2. Kun polttoaineen alempi palamislämpö on formula_3, saadaan akselihyötysuhteeksi formula_4.


title: Alfred Sisley

text: Alfred Sisley (30. lokakuuta 1839 Pariisi – 29. tammikuuta 1899 Moret-sur-Loing, Seine-et-Marne) oli impressionistinen taidemaalari. Hänellä oli brittiläiset vanhemmat, mutta hän vietti valtaosan elämästään ja urastaan Ranskassa.


title: Black (videopeli)

text: Black on Criterion Gamesin kehittämä ja Electronic Artsin vuonna 2006 julkaisema ensimmäisen persoonan ammuntapeli. Peli on julkaistu PlayStation 2:lle ja Xboxille. "Black" kertoo erikoisjoukon jäsenestä, jonka tehtävänä on tuhota terroristiliike ”seventh wave”.


title: Black (videopeli)

text: Pelin tasojen pituus vaihtelee. Ensimmäinen taso on noin puolen tunnin mittainen, kun taas viimeiseen tasoon voi kulua jopa kolme tuntia. Koko läpipeluuseen menee yli 17 tuntia riippuen vaikeustasosta.


title: Black (videopeli)

text: Kaikkiin tasoihin on piilotettu toissijaisia kohteita (), jotka pitää kerätä tai tuhota. Löydettävissä on tuhottavia kassakaapeja sekä kerättäviä vihkosia ja karttoja, jotka auttavat pelaajaa seuraavassa tehtävässä.


title: Black (videopeli)

text: Suuren osan irtaimistosta voi tuhota ampumalla tai räjäyttämällä. Pelissä on paljon tuliaseita: muun muassa rynnäkkökivääri AK-47, konepistooli P90 ja haulikko SPAS-12. Pelaaminen on hyvin suoraviivaista: esteet selvitetään ampumalla, oli kyseessä sitten ovi tai bunkkeri, kaikki vastaantulijat ovat vihollisia ja eteneminen tapahtuu putkimaisesti. Joskus mukana on tovereita, jotka silloin tällöin tappavat satunnaisia vihollisia, mutta yleensä pelissä liikutaan yksin.


title: Black (videopeli)

text: Jos pelin läpäisee vaikeustasolla ”easy”, ei extroja kerry yhtään. Pelin pelaaminen vaikeustasolla ”normal” tarkoittaa, että käyttöön saa vähemmän kannettavia parannustarvikkeita, mutta pelin läpäisemisestä saa käyttöönsä loputtomasti ammuksia. Tämä extra koskee vain normal-vaikeustasoa ja sitä ylempiä vaikeustasoja.


title: Black (videopeli)

text: ”Hard”-vaikeustaso tarkoittaa, ettei parannustarvikkeita ole lainkaan. ”Black ops” -vaikeustaso pidentää tasojen läpäisyä huomattavasti, koska pelaaja joutuu kirjaimellisesti tuhoamaan kaiken päästäkseen seuraavalle tasolle. Käyttöön saa myös M203-kranaatinheittimellä varustetun M16-rynnäkkökiväärin.


title: Black (videopeli)

text: Valtion viranhaltijan saapuu vankilan kuulusteluhuoneeseen. Hän ehdottaa, että vanki kertoisi kaiken ”seventh wavesta” ja saisi vapauden vankilasta. Vanki alkaa kertoa kaikista terroristiliikettä vastaan tehdyistä operaatiosta. Pelaaja pelaa vangin muistoissa eri tasoja läpi.


title: Black (videopeli)

text: Pelin lopussa, kun kaikki terroristijohtajat on surmattu, viranhaltija kertoo viimeisen tason päävastuksen olevankin elossa. Tämä antaa tietä mahdolliselle jatko-osalle.


title: Huulin hymyilevin

text: Huulin hymyilevin on vuonna 1996 julkaistu "20 suosikkia" -sarjaan kuuluva Gregerin kokoelmalevy.


title: Berthe Morisot

text: Berthe Monisot (14. tammikuuta 1841 Bourges – 2. maaliskuuta 1895 Pariisi) oli ranskalainen impressionistitaiteilija. Hän oli edustettuna Pariisin salongissa ensimmäistä kertaa 23-vuotiaana. Morisot kuvasi varsinkin nais- ja lapsiaiheita. Hänen tyyliään on luonnehdittu intiimiksi ja lyyriseksi sekä koloristisesti rikkaaksi.


title: Berthe Morisot

text: Monisot tutustui Édouard Manet'n kautta tämän veljeen Eugèneen, jonka kanssa hän meni naimisiin vuonna 1874.


title: Berthe Morisot

text: Pariisissa 53-vuotiaana kuollut Morisot haudattiin Cimetière de Passyyn.


title: Greger

text: Greger (oik. Greger Nervander, s. 22. lokakuuta 1951 Tammisaari) on suomalainen iskelmälaulaja. Hän voitti vuonna 1977 SM-laulukilpailun. Sitä ennen hän oli tehnyt kaksi albumia Buffalo Bill -yhtyeen jäsenenä.


title: Greger

text: Hänen ensimmäinen singlensä oli Adam Skorupkan sävellys "Huulin hymyilevin" (alun perin "Cdzie ten swiat mlodych lat", "Where are the years of young world", myös "Have A Smile On Your Face") vuonna 1977.


title: Dani Güiza

text: Daniel González Güiza eli Dani Güiza (s. 17. elokuuta 1980 Jerez, Cádizin maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa espanjalaista Cádiz. Pääsarjatasolla hän on edustanut myös espanjalaisseuroja Recreativo ja Mallorca sekä turkkilaista Fenerbahçea.


title: Dani Güiza

text: Güizan puoliso ja asioidenhoitaja on muun muassa glamourmallina tunnetuksi tullut Nuria Bermúdez, jonka kanssa hänellä on vuonna 2007 syntynyt poika. Güiza juhlii jokaista tekemäänsä maalia niin sanotulla jousimiestuuletuksella, jonka isä on Atlético Madridin pelaaja Kiko Narváez. Jereziläinen Kiko valmensi Güizaa tämän nuoruudessa ja tuuletus on kunnianosoitus teinivuosien esikuvalle ja oppi-isälle.


title: Dani Güiza

text: Güiza aloitti ammattilaisuransa synnyinkaupunkinsa seuran Xerezin paidassa kaudella 1998–1999. Jo kesällä 1999 pääsarjaseura Mallorca hankki lupaavan nuorukaisen riveihinsä. Pääsarjadebyyttinsä hän teki 2. huhtikuuta 2000 Espanyolia vastaan, mutta henkilökohtaisten ongelmien vuoksi ura Mallorcassa pääsarjatasolla ei auennut ja hän vietti suurimman osan ajasta seuran B-joukkueessa sekä lainalla muissa joukkueissa.


title: Dani Güiza

text: Vuonna 2003 Güiza siirtyi Segunda Divisiónin Ciudad Murciaan, jossa hän teki kahden kauden aikana lähes 40 maalia ja oli joukkueen selvästi paras maalintekijä. Tämä ei jäänyt pääsarjaseuroiltakaan huomaamatta ja kesällä 2005 Getafe osti Güizan 800 000 eurolla, joka oli seuran tuohonastisen historian suurin siirtokorvaus. Getafessa maalimäärät hieman putosivat ja kaudella 2006–2007 Güiza joutui olemaan sivussa muutamista otteluista mahahaavan vuoksi. Saman kauden Espanjan cupissa hän kuitenkin oli suuressa roolissa, kun Getafe pudotti välierässä Barcelonan ja eteni historiansa ensimmäiseen cup-loppuotteluun. Barcelona oli voittanut ensimmäisen osaottelun 5–2, mutta kotikentällään pelatussa toisessa osaottelussa Getafe otti tyylipuhtaan 4–0-voiton Güizan tehdessä maaleista kaksi. Cupin loppuottelussa Sevilla oli kuitenkin parempi maalein 1–0.


title: Dani Güiza

text: Huolimatta Getafen hyvästä kaudesta Güiza päätettiin myydä kesällä 2007 ja kohteeksi varmistui lopulta hänen entinen seuransa Mallorca. Sopimus oli neljävuotinen ja siirtokorvaukseksi arvioitiin viisi miljoonaa euroa. Neuvotteluissa oli mukana myös venäläinen Rubin Kazan, jonne Güizan joukkuetoveri Veljko Paunović siirtyi. Vielä tuolloin Güiza kuitenkin ilmoitti haluavansa pysyä Espanjassa.


title: Dani Güiza

text:
Kausi 2007–2008 Mallorcassa oli Güizalle menestys, ja hän voitti Espanjan pääsarjan maalikuninkuuden ("Pichichi") 27 maalillaan.
Heinäkuussa 2008 Güiza siirtyi turkkilaisseura Fenerbahçeen, johon myös Espanjan EM-kultaan johdattanut valmentaja Luis Aragonés siirtyi muutamaa päivää aikaisemmin. Sopimus oli neljävuotinen ja Fenerbahçe maksoi Mallorcalle 20 miljoonan euron siirtokorvauksen.


title: Dani Güiza

text: Güizan hyvät otteet palkittiin marraskuussa 2007, kun hän sai uransa ensimmäisen kutsun Espanjan maajoukkueeseen. Ensiesiintymisensä maajoukkueessa Güiza teki 21. marraskuuta 2007 viimeisessä EM-karsintaottelussa Pohjois-Irlantia vastaan. Hänet valittiin myös Espanjan joukkueeseen kesän 2008 EM-lopputurnaukseen, jossa joukkue voitti mestaruuden. Güiza oli avauskokoonpanossa alkulohkon päätösottelussa Kreikkaa vastaan, ja teki ottelussa maajoukkueuransa ensimmäisen maalin. Hän pääsi vaihdosta kentälle myös puolivälieräottelussa Italiaa vastaan, välieräottelussa Venäjää vastaan ja loppuottelussa Saksaa vastaan. Rangaistuspotkukilpailuun venyneessä Italia-ottelussa hän oli joukkueensa neljäs ampuja ja epäonnistui yrityksessään, mistä huolimatta Espanja selviytyi jatkoon. Venäjä-ottelussa hän teki turnauksen toisen maalinsa.


title: Kuusikanta

text: Kuusikanta eli heksagrammi on kuusisakarainen tähtikuvio, joka koostuu kahdesta tasasivuisesta kolmiosta. Kolmiot ovat kuviossa päällekkäin siten, että niiden leikkaus muodostaa säännöllisen kuusikulmion.


title: Kuusikanta

text: Heksagrammi on yleinen juutalaisuuden tunnus, mutta kuviota on käytetty myös monissa muissa uskonnoissa ja muissa yhteyksissä. Symbolin on uskottu suojaavan pahoilta voimilta: tähän viitannee tunnuksen hepreankielinen nimi "Magen David", Daavidin kilpi. Myös keskiajan Euroopassa, etenkin Etelä-Saksan ja Tšekin alueella kuusisakaraisen tähden uskottiin suojaavan demoneilta ja tulelta. Tähden Unicode-koodi on U+2721 (✡).


title: Kuusikanta

text: Daavidintähti on vanha juutalaisten käyttämä tunnus, jonka alkuperästä ei ole tarkkaa tietoa. Ilmeisesti daavidintähti otettiin käyttöön kuitenkin vasta paljon kuningas Daavidin jälkeen, ensimmäisinä vuosisatoina jaa. Viimeistään 1300-luvulta alkaen se oli jo yleisesti Euroopan juutalaisten käytössä: symbolilla koristeltiin hautakiviä, rukouskirjoja ja synagogia. Kansallissosialistit käyttivät keltaista daavidintähteä juutalaisten erottamiseen muusta väestöstä. Nykyään tähti esiintyy Israelin lipussa.


title: Kuusikanta

text: Euroopan olutvalmistajilla oli viimeistään 1400-luvulla tapana maalata kuusikulmainen tähti oluttynnyriensä päihin. Tähti esiintyi myös useiden panimoiden kilvissä ja tunnuksissa, ja "Brauersternin" voi yhä nähdä pienissä baijerilaisissa panimoissa. Tämän ja juutalaisten käyttämän tähden välinen yhteys on kiistanalainen. Varhaisissa tähdissä ylös osoittava kolmio on väriltään punainen, alas osoittava sininen. Värien uskotaan kuvaavan tulta ja vettä. Olutpanijoiden killan virallinen tunnus oli jo 1500-luvulla kuusikulmainen tähti.


title: Kuusikanta

text: Kuusikulmaisia tähtiä on esiintynyt myös hindulaisuudessa, buddhalaisuudessa ja jainalaisuudessa. Myöskään näiden ja Euroopan vastaavien merkkien yhteydestä ei ole tietoa. On mahdollista, että niillä on sama alkuperä, mutta heksagrammi saattoi yhtä hyvin kehittyä itsenäisesti eri kulttuureissa.


title: Kuusikanta

text: Hindulaisuudessa tähti käsitetään yleensä kahden kolmion muodostamaksi harmoniseksi kokonaisuudeksi. Nämä komponentit symboloivat ihmisen asemaa taivaan ja maan välissä. Alaspäin osoittava kolmio merkitsee Shaktia, ylöspäin osoittava Shivaa, ja kolmiot yhdessä kuvaavat maailman luomista. Kahden kolmion muodostamaa kokonaisuutta kutsutaan myös Shanmukhaksi, joka tarkoittaa kuusikasvoista – nimi viittaa Shivan ja Shaktin jälkeläiseen, kuusikasvoiseen sodanjumala Karttikeyaan. Symbolilla on suuri merkitys hindulaisessa mytologiassa.


title: Kuusikanta

text: Daavidin tähteä käyttävät myös mormonit, joskin vähemmän ja pääasiassa rakennusten koristeena. Tähti kuvaa Israelin kansan heimoja sekä ystävyyttä ja yhteyttä juutalaisiin.


title: Jukka Kuoppamäen parhaita vol. 2

text: Jukka Kuoppamäen parhaita vol. 2 on Jukka Kuoppamäen kokoelmalevy, joka julkaistiin vuonna 1974.


title: Jukka Kuoppamäen parhaita vol. 2

text: A-puoli


title: Jukka Kuoppamäen parhaita vol. 2

text: B-puoli


title: Emma George

text: Emma George (s. 1. marraskuuta 1974, Beechworth) on australialainen seiväshyppääjä. Hän paransi seiväshypyn maailmanennätystä 12 kertaa peräkkäin 1990-luvun lopulla, mutta menetti ennätyksen 26. toukokuuta 2000 Stacy Dragilalle, eikä pystynyt enää ottamaan sitä haltuunsa.


title: Michael Stolle

text: Michale Stolle (s. 17. joulukuuta 1974 Buxtehude) on saksalainen seiväshyppääjä.


title: Michael Stolle

text: Hänen ennätyksensä on 5,95, minkä hän hyppäsi vuonna 2000 Monacossa. Hän on kolmanneksi paras saksalainen seiväshyppääjä Tim Lobingerin ja Andrei Tivontchikin jälkeen.


title: Igor Trandenkov

text: Igor Trandenkov (, s. 17. elokuuta 1966) on entinen venäläinen seiväshyppääjä. Hän voitti urallaan kaksi olympiahopeaa ja hänen ennätyksensä on 601 cm.


title: Igor Trandenkov

text: Hän on naimisissa venäläisen yleisurheilijan Marina Trandenkovan kanssa.


title: Frank Thornton

text: Frank Thornton (Ball) (15. tammikuuta 1921 – 16. maaliskuuta 2013) oli brittiläinen näyttelijä. Hänet tunnetaan parhaiten rooleista televisiosarjoissa "Are You Being Served?", "Grace & Favour" ja "Vielä virtaa".


title: Frank Thornton

text: Thornton syntyi Dulwichissä, Lontoossa, ja opiskeli nuorena näyttelemistä. Hän meni 5. kesäkuuta 1945 naimisiin Beryl Jane Margaret Evansin kanssa ja sai lapsen.


title: Frank Thornton

text: Thornton esiintyi "Vielä virtaa" -sarjassa Herbert ”Truly” Trueloven roolissa vuodesta 1997 vuoteen 2010, sarjan päättymiseen asti.


title: Peltosaaren Nikkarit

text: Peltosaaren Nikkarit eli PSN on riihimäkeläinen jääkiekkojoukkue, joka pelaa III-divisioonassa. Peltosaaren Nikkarit nousi II-divisioonaan vuonna 1995, jolloin 2. divisioona oli vielä Suomen kolmanneksi korkein sarja. Vuodesta 1999 Suomi-sarja on korvannut entisen 2. divisioonan. Nikkarit olivat II-divisioonassa aina vuoteen 2017 saakka, jolloin joukkue putosi 22 II-divisioonavuoden jälkeen III-divisioonaan. Peltosaaren Nikkareilla on edustussopimus juniorikiekkoseura Kiekko-Nikkareiden kanssa. Vuonna 2017 ilmoitettiin, että joukkueen nimi vaihtuu Kiekko-Nikkarit-nimeen


title: Peltosaaren Nikkarit

text: Peltosaaren Nikkarit aloitti pelaamisensa alun perin Riihimäen Kiekko-Nikkareiden alaisuudessa. Nikkareiden ensimmäinen edustusjoukkue pelasi kaudella 1988–1989, jolloin sarjatasona oli jääkiekon IV-divisioona. Nikkari-joukkue menestyi yli odotusten ja voitti IV-divisioonan valmentajansa Yrjö Saarelan johdolla.


title: Peltosaaren Nikkarit

text: Nikkarit pelasi jääkiekon III-divisioonaa pitkin 1990-luvun alkua ja etenkin "paikallisottelut" toista riihimäkeläisjoukkuetta, Play Teamia vastaan olivat suuressa suosiossa.


title: Peltosaaren Nikkarit

text: Kaudella 1994–1995 Nikkarit nousi II-divisioonaan. Tuolloin joukkueen tärkeimpinä pelaajina pelasivat hyökkääjät Andreis Kostjukovs ja Marko Myllymäki, jotka yhdessä voittivat joukkueensa pistepörssin sekä 1980-luvulla HIFK:ssa SM-liigaa pelannut maalivahti Matti Mäkäräinen.


title: Peltosaaren Nikkarit

text: Tuolloin Nikkareiden riveissä pelasi sittemmin käsipallojoukkue Cocksissa parempaan tietoisuuteen noussut Jyri Welling.


title: Peltosaaren Nikkarit

text: Nikkareiden ensimmäiselle II-divisioonakaudelle joukkueeseen siirtyi paikalliskilpailija Hyvinkään Ahmoista Teemu Tamminen, joka voittikin Nikkareiden pistepörssin kaudella 1995–1996.


title: Peltosaaren Nikkarit

text: Nikkarit pelasi koko 1990-luvun II-divisioonassa, pitäen paikkaansa etelälohkon keskikastissa. Joukkueeseen alkoi kehkeytyä eräänlaisia "Iki-Nikkareita", jotka olivat pelanneet Nikkari-joukkueessa aina nousukarsinnoista alkaen. Näitä pelaajia olivat Jarkko Salin, Mika Junikka, Andreis Kostjukovs, Marko Myllymäki ja Marko Väisänen. Näitä pelaajia voitaneenkin pitää Nikkareiden eräänlaisina tähtipelaajina, jotka olivat joukkueen johtopelaajia 1990-luvun ajan.


title: Peltosaaren Nikkarit

text: Nikkareiden joukkue houkutteli muun muassa Hämeenlinnan Pallokerhossa vähälle peliajalle jääneitä pelaajia tulemaan Riihimäelle pelaamaan II-divisioonaa paremman peliajan perässä. Tuohon aikaan II-divisioona oli vielä Suomen kolmanneksi korkein sarja heti SM-liigan ja I-divisioonan (nyk. Mestis) jälkeen.


title: Peltosaaren Nikkarit

text: Matti Mäkäräisen siirryttyä sivuun maalinsuulta joukkueessa pelasi useita maalivahteja, joista Sami Kalteva ja BJB:ssä kaukalopallon SM-pronssia sittemmin maalivahtina voittanut Jyri Kananen olivat parhaimpia manttelinperijöitä Mäkäräiselle.


title: Peltosaaren Nikkarit

text: Vuonna 1999 mukaan tulleen Suomi-sarjan ilmestyttyä kiekkokartalle II-divisioona "pudotettiin" neljänneksi korkeimmaksi sarjaksi Suomessa.


title: Peltosaaren Nikkarit

text: Vuosituhannen vaihteessa Nikkareiden edustusjoukkue irtautui Kiekko-Nikkareista ja muodosti oman seuransa. Seuran nimeksi tuli Peltosaaren Nikkarit.


title: Peltosaaren Nikkarit

text: 2000-luvulla Nikkarit pääsi maistamaan ensin divarimenestystä, kun joukkue sijoittui kaudella 2001–2002 hienosti kolmanneksi II-divisioonan etelälohkossa. Joukkueeseen oli tuolloin palannut vuonna 2000 sen alkukausien pistekärki Marko Myllymäki, joka pelasi vuosina 1996–1999 muun muassa Kotkan Titaaneissa ja Hyvinkään Ahmoissa I-divisioonaa. Myllymäki muodostikin tuona kautena Mika Tschesmenskin ja Andreis Kostjukovsin kanssa Nikkareille tehokkaan ykkösketjun.


title: Peltosaaren Nikkarit

text: Kuitenkin Nikkareiden rajallisten resurssien takia joukkueeseen ei ole pystytty hankkimaan kovemman luokan pelaajia, mutta tästäkin huolimatta Nikkareissa pelasi "vahvistuksia" pitkin 2000-lukua. Peltosaaren Nikkareiden ulkoasukin koki muutoksia 2000-luvun alussa, jolloin joukkue siirtyi käyttämään perinteisten kelta-musta-valkoisten Nikkarivärien sijaan vihreitä paitoja. Vihreät paidat pysyivät käytössä aina vuoteen 2009 saakka, jolloin ne korvattiin uusilla musta-keltaisilla paidoilla. Vuonna 2014 Nikkarit ottivat käyttöön uudet Kelta-mustat peliasut ja siihenasti pääasiallisina pelipaitoina olleet Musta-keltaiset paidat siirtyivät ns. "vieraspelipaidoiksi", joita käytettäisiin silloin kun toisella joukkueella on keltaiset paidat. Vanhat vihreät paidat otettiin tämän myötä pois käytöstä.


title: Peltosaaren Nikkarit

text: Nikkareissa pelasi vuosina 2004 ja 2005 entinen maajoukkue- ja SM-liiga-pelaaja Tero Arkiomaa.


title: Peltosaaren Nikkarit

text: Nikkareiden suunta kuitenkin muuttui alaspäin vuoteen 2005 mentäessä. Vanhoista pelaajista muun muassa Jani Leipijärvi, Mika Tschesmenski ja Marko Myllymäki joko lopettivat tai siirtyivät muualle. Myös maalivahtiosastolla koettiin muutoksia, kun varma Nikkarivahti Jyri Kananen lopetti jääkiekkoilun. Nikkareista myös lähti käsipallon pariin puolustaja Niko Bergholm, joka on toiminut nyttemmin Riihimäen Cocksin Käsipalloliiga-joukkueen kapteenina. Vuonna 2005 lopetti sarjapelaajauransa Jarkko Salin, joka oli niitä harvoja pelaajia, joka oli pelannut Nikkareiden III-divarista nousseesta joukkueesta aina vuoteen 2005 saakka. Andreis Kostjukovs pelasi myös tuossa kyseisessä joukkueessa, mutta hän kävi välillä 2000-luvulla Ahmoissa pelaamassa mestiskiekkoa.


title: Peltosaaren Nikkarit

text: Vuonna 2006 Nikkarit kävi erittäin lähellä putoamista III-divisioonaan, kun joukkue sijoittui etelälohkossa viimeiseksi. Joukkue kuitenkin pelastui putoamiselta kun virolainen HC Panter ilmoitti, ettei se jatka II-divisioonassa kaudella 2006–2007.


title: Peltosaaren Nikkarit

text: Nikkareissa esiintyi kaudella 2006–2007 yhden ottelun verran Mestis- ja SM-liiga-puolustaja Pasi Järvinen.


title: Peltosaaren Nikkarit

text: Nikkarit pelasi kaudella 2006–2007 jälleen säilymiskarsinnoissa, mutta onnistui pitämään paikkansa II-divisioonassa.


title: Peltosaaren Nikkarit

text: Kausi 2007–2008 oli kuitenkin jo paljon parempi, kun Nikkarit sijoittui etelälohkon viidenneksi ja oli loppusarjassa toisena heti Lohjan Ankkojen jälkeen.


title: Peltosaaren Nikkarit

text: Uusimpana vahvistuksena Nikkareissa oli kaudella 2008–2009 mukana entinen Nikkari-kasvatti Jussi Ruohola, joka kuitenkin ehti pelaamaan yhden ottelun verran ennen loukkaantumistaan.


title: Peltosaaren Nikkarit

text: Kauden 2008–2009 aikana Peltosaaren Nikkarit vietti 10-vuotisjuhliaan nykyisessä muodossaan. Juhlien kunniaksi Peltosaaren Nikkarit jäädytti Jarkko Salinin pelinumeron 69. Pelipaita on Riihimäen jäähallin seinällä.


title: Peltosaaren Nikkarit

text: Kaudella 2009–2010 Nikkarit jatkoi noususuhdanteista rataa, kun joukkue jäi täpärästi Suomi-sarjan karsintojen ulkopuolelle.


title: Peltosaaren Nikkarit

text: Kauteen 2010–2011 Nikkarit lähti lähes samoin eväin kuin ennenkin. Joukkueen pitkäaikainen pelaaja Andreis Kostjukovs siirtyi valmennuspuolelle kokonaan kauden 2009–2010 päätteeksi. Nikkareiden joukkue koki muutenkin uudistuksia uusien pelaajien muodossa. Huomattavin lisäys joukkueeseen oli SM-liigassa ja Mestiksessä pelanneen Jussi Ruoholan paluu Nikkareihin. Yllättävänä käänteenä valmentaja Kostjukovs siirtyi syrjään valmennushommista henkilökohtaisten syiden vuoksi. Kostjukovsin työtä jatkamaan saapui niin ikään Nikkaripelaaja Timo Tukiainen. Kauden edetessä Nikkarit hätyytteli jo peräti paikkaa Suomi-sarjan karsinnoissa, mutta lopulta oli tyytyminen II-divisioonan alemman jatkosarjan otteluihin.


title: Peltosaaren Nikkarit

text: Alempaan jatkosarjaan Nikkarit sai odottamatonta apua, kun aikaisemmin kauden aikana sivuun siirtynyt Kostjukovs teki paluun divarijäille. Kostjukovs pelasi kymmenisen ottelua kahden pisteen keskiarvolla ottelua kohden ja Nikkarit päätti kauden jännittävissä merkeissä. Nikkareiden sarjapaikan varmistuminen II-divisioonassa kaudelle 2011–2012 vaati voittoa loppusarjan päätösottelussa sarjakärki Bewestä, joka oli jo varmistanut paikkansa Suomi-sarjan karsinnoissa. Nikkarit yllätti Bewen lukemin 5–3 ja siten säilytti paikkansa II-divisioonassa kaudelle 2011–2012. Nikkareiden parhaana pistemiehenä kaudella 2010–2011 oli Teemu Mikkonen, joka teki alku- ja loppusarjassa yhteensä 52 pistettä 27 ottelussa (14 maalia + 38 syöttöä). Maalilla torjuntavastuun kauden aikana jakoivat tutut Nikkarikasvot Jesse Halonen ja Ville Kuparinen.


title: Peltosaaren Nikkarit

text: Kauteen 2011–2012 Nikkarit lähti luottavaisena. Joukkueeseen saatiin kaivattua vahvistusta, kun Janne Ruohola liittyi joukkueeseen pelattuaan aikaisemmin Kotkan Titaaneissa kuusi kautta, pelaten muun muassa Mestistä ja Suomi-sarjaa. Janne Ruoholan pikkuveli, Jussi Ruohola, nimettiin Nikkareiden kapteeniksi. Nikkareiden joukkue sai myös kovuutta kun joukkueeseen liittyi 112 SM-liigaottelun kokemuksella puolustaja Simo Pulkki, joka on tunnettu kovista otteistaan kaukalossa. Jussi Ruoholan lisäksi kapteenistoon nimettiin jo kahdeksannentoista kautensa Nikkareissa aloittava Andreis Kostjukovs sekä edelliskauden kapteenina palvellut Pekka Pulkkinen. Valmennusvastuussa jatkoi Timo Tukiainen.


title: Peltosaaren Nikkarit

text: Vaihderikkaan kauden aikana Nikkarit pelasivat myös virallisen sarjaottelun ulkoilmassa, kun joukkue kohtasi pitkäaikaisen kilpakumppaninsa Kellokosken Alun Riihimäen keskuskentän urheilupuistossa, jossa sijaitsi Riihimäen tunnetuin kiekkokaukalo ennen Riihimäen jäähallin ja sen yhteydessä olevan tekojääradan valmistumista. Ottelua saapui seuraamaan paikalle runsaslukuinen, 550 ihmisen yleisö ja ottelu päättyi Nikkareiden hyväksi 4-2.


title: Peltosaaren Nikkarit

text: Edustusjoukkue pelasi yli odotusten kauden aikana, ratkaisevassa jatkosarjan päätösottelussa Nikkarit kaatoivat Kiekko-Vantaa Idä:n ja etenivät II-divisioonan ristiinkarsintoihin, jättäen karsintojen ulkopuolelle mm. suurella rahalla sarjanousuun investoineen Bewe Sportin. Ristiinkarsinnassa vastaan asettui länsirannikon voittajajoukkue Kaarinan Kiekko-pojat. KakiPo kaatui otteluvoitoin 2-0, Riihimäellä pelattua toista osaottelua oli seuraamassa lähes 550 katsojaa, joka oli siihenastisen kauden ennätys Riihimäen Jäähallissa pelatuissa otteluissa. KakiPo-voiton myötä, Nikkarit selvisivät Suomi-sarjakarsintoihin, joissa kuitenkin putoamista vastaan taistellut Jyväskylän Diskos oli parempi otteluvoitoin 2–1.


title: Peltosaaren Nikkarit

text: Kauteen 2012-13 lähdettiin hyvin odotuksin, Nikkareiden suurin muutos kauteen, oli viimekausien luottomaalivahdin, Ville Kuparisen siirtyminen valmennuspuolelle. Timo Tukiainen jatkoi päävalmentajana. Nikkareihin tuli ennen kautta uusia pelaajia, maalivahti-osastolle saapui Matti Harinen Lempäälän Kisasta ja Miikkajoona Leppänen KJT:n A-nuorista. Kenttäpelaajistoon liittyi mm. Jokereissa A-nuorissa viimeksi kaudella 2007-08 pelannut Tomi Lappi. Kapteeniksi valittiin pitkä-aikainen Nikkari-pelaaja, Andreis Kostjukovs.


title: Peltosaaren Nikkarit

text: Kausi itse päättyi lopulta II-divisioonan jatkosarjaan, Suomi-sarjan karsinnat jäivät lopulta haaveeksi maalieron vuoksi.


title: Peltosaaren Nikkarit

text: Peltosaaren Nikkarit lähtivät kauteen 2013-14 luottavaisin mielin. Organisaatio koko muutoksia kun pitkäaikainen joukkueenjohtaja ja Peltosaaren Nikkareiden ensimmäinen kunniajäsen, Pentti Auvinen siirtyi Managerin tehtäviin. Joukkueenjohtajan paikalle siirtyi entinen Nikkari-pelaaja, Jesse Forsman. Päävalmentajaksi nimitettiin edelliskauden apuvalmentajana toiminut Ville Kuparinen, muu valmennusorganisaatio koostui entisestä Nikkareiden päävalmentajasta Timo Tukiaisesta sekä HPK:n ja Kiekko-Nikkareiden junioreissa valmentaneesta Petri Haarasesta. Pelaajaosastolla tapahtuvia muutoksia oli edelliskauden pistekärjen Tomi Lapin lähtö joukkueesta sekä Bewe-Tuuskissa edelliskauden päättäneen Jussi Ruoholan paluu Nikkareihin. Nikkarit saivat puolustusosastolle muutenkin leveyttä kun joukkueeseen liittyi puolustajat Timo Perttula ja Mikko Ruuskanen. Hyökkäysosasto pysy pääasiassa samana, Nikkarit nimesivät kauden alla joukkueelleen "kehityspelaajiin" kymmenisen kappaletta Kiekko-Nikkareiden A-nuorissa pelaavia pelaajia, jotka olivat kauden aikana mukana harjoitusringissä sekä joissakin edustusjoukkueen peleissä.


title: Peltosaaren Nikkarit

text: Itse kausi alkoi hieman hapuilevasti ja joukkue haki pitkään pelitapaansa. Nikkarit siirrettiin täksi kaudeksi Hämeen-lohkoon, tutun Etelä-lohkon sijaan joten jokainen joukkue oli Nikkareille uusi tuttavuus kauden aikana. Uuden lohkon lisäksi sarjajärjestelmä muuttui eli kolminkertaisen runkosarjan jälkeen pelattaisiin pudotuspelit, Play-Offit, joiden päätteeksi kruunattiin II-divisioonan Hämeen-lohkon mestari.


title: Peltosaaren Nikkarit

text: Nikkarit lopulta saivat itselleen kunnioitettavan sijoituksen lohkossaan ja play-offeihin elintärkeän kotiedun. Nikkarijoukkue sai lisäksi vahvistusta loppukaudesta kun Janne Ruohola pelasi vuodenvaihteen jälkeen ensimmäiset pelinsä Nikkareissa yli vuoteen.


title: Peltosaaren Nikkarit

text: Play Offeissa Nikkarit olivat kuin uudestisyntynyt joukkue, syksyn vaikeudet olivat jääneet taakse ja joukkue eteni, ensiksi puolivälieristä Valkeakosken Kiekko-Ahmojen ohitse otteluvoitoin 2-0 ja Välierissa vastaan asettui Kangasalan Kisa-Eagles, joka niin ikään kaatui otteluvoitoin 2-0.


title: Peltosaaren Nikkarit

text: Finaaleissa vastaan asettui Nikkareiden uusi paikallisvastustaja, Hämeenlinnan HPK-Inkkarit. Ensimmäinen osaottelu pelattiin Riihimäellä, joka päättyi 5-1 Nikkareiden hyväksi. Toinen osaottelu pelattiin Hämeenlinnassa Ritari-areena:lla. Ottelu päättyi Nikkareille 6-3 ja näin ollen joukkue otti ensimmäisen sarjavoittonsa sitten sarjanousuun päättyneen III-divisioonakauden 1994-95. II-divisioonan lohkomestareilla oli mahdollisuus halutessaan osallistua Suomi-sarja-karsintoihin. Nikkarit eivät tätä mahdollisuutta käyttäneet taloudellisista syistä vaan päättivät keskittyä seuraavankin kauden II-divisioonapeleihin.


title: Peltosaaren Nikkarit

text: Mestaruuteen päättyneen kauden jälkeen Nikkarit lähtivät luottavaisin mielin kauteen 2014-15. Lisäväriä kauteen toi myös Hyvinkääläisen paikalliskilpailija H.K.H:n siirtyminen samaan lohkoon Nikkareiden kanssa. Nikkarit kohtasivat H.K.H:n kanssa kauden aikana kolmesti. Pelaajarintamalla Nikkarikokoonpanossa ei hirveämmin ollut vaihtuvuutta, joukkueen rungon pysyessä pääasiallisesti samana kuin edelliskaudella. Muutoksia kuitenkin tapahtui kauden aikana edelliskauden pudotuspelien luottomaalivahti Jesse Halosen jouduttua sivuun loppukaudeksi loukkaantumisen vuoksi. Nikkarit hankkivat lopulta paikkaajaksi Sveitsinsuomalaisen Lasse Leegerin, joka siirtyi Nikkareihin pelattuaan edellisen kauden Sveitsiläisessä EHC Bülachin joukkueessa. Maalivahti Leeger ei ollut ainoa kauden aikana tehty pelaajahankinta, Nikkarit olivat jo aiemmin kauden aikana tehneet sopimukset seuran historian ensimmäisten Yhdysvaltalaispelaajien kanssa kun joukkueeseen liittyi hyökkääjäkaksikko Kyle Moore ja Alex Milhouse.


title: Peltosaaren Nikkarit

text: Kansainväliset pelaajahankinnat sekä loppukaudesta tapahtunut Nikkarilegenda Marko Myllymäen paluu toivat joukkueeseen uutta puhtia ja joukkue selviytyi jälleen pudotuspeleihin. Pudotuspeleissä kuitenkin tuli yllättävä loppu Nikkareiden hävittyä neljännesvälierissä KPK-Mäntälle.


title: Peltosaaren Nikkarit

text: Nikkareiden karvaaseen pudotuspeleistä putoamiseen päättyneen kauden jälkeen, joukkue siirsi katseensa tulevaan kauteen. Valmennusjohto uudistui melkoisesti, päävalmentaja Ville Kuparisen saadessa uusiksi apuvalmentajikseen aikaisemminkin jo mukana olleen Petri Haarasen sekä pelaajauransa Nikkareissa lopettaneen Simo Pulkin. Pelaajarintamallakin tapahtui siirtoja kun edelliskaudet Saksassa pelannut Nikkarikasvatti Janne Kujala teki paluun Riihimäkeläisseuraan.


title: Peltosaaren Nikkarit

text: Kausi 2015-16 sujui Nikkareiden osalta hankalasti, joukkue pelasi heikosti joka osaltaan johti siihen, että joukkue joutui säilymiskarsintoihin ensimmäistä kertaa sitten vuoden 2007. Joukkueen pelaajistossakin tapahtui muutoksia kun syksyllä joukkueeseen palannut Janne Kujala suuntasi loppukaudeksi Saksaan EHC Neuwiedin joukkueeseen, joka pelasi Saksan kolmanneksi korkeinta tasoa, Oberliigaa. Valmennuspuolellakin tapahtui muutoksia päävalmentajana toimineen Ville Kuparisen siirtyessä Managerin tehtäviin kesken kautta. Uudeksi päävalmentajaksi nimettiin kauden apuvalmentajana aloittanut Petri Haaranen. Muutosten jälkeen Nikkarit onnistuivat säilyttämään paikkansa II-divisioonassa kaudelle 2016-17.


title: Peltosaaren Nikkarit

text: Kausi 2016-17 osoittautui hankalaksi. II-divisioonassa pelasi paljon tasokkaita joukkueita, joka näkyi Nikkareiden osalta vaikeuksina voittaa otteluita. Vaikka joukkueeseen saapui Sveitsiläinen Tizian Müller, ei joukkue kyennyt säilyttämään paikkaansa vaan joutui toista kertaa perättäin säilymiskarsintoihin. Säilymiskarsinnoissa lopulta tie nousi pystyyn ja vuodesta 1995 II-divisioonassa pelannut joukkue tippui III-divisioonaan kauden päätteeksi.


title: Peltosaaren Nikkarit

text: Keväällä 2017 ilmoitettiin Riihimäkeläisseura Kiekko-Nikkareiden, Hyvinkääläisseura Hoki Klupi Hyvinkään ja Hämeenlinnalaisen liigaseura Hämeenlinnan Pallokerhon välisestä yhteistyösopimuksesta. Osana sopimusta, Peltosaaren Nikkareiden edustusjoukkueen toiminta palasi Kiekko-Nikkareiden alaisuuteen. Samalla ilmoitettiin uudesta päävalmentajasta, uutena valmentajana joukkueessa aloittaa Mika Auranen, joka toimi kaudella 2016-17 Hyvinkään ja Riihimäen yhdistelmäjoukkue HYRI:n A-nuorten päävalmentajana.


title: Peltosaaren Nikkarit

text: Nikkarit ei ole Auraselle uusi joukkue sillä hän valmensi edustusjoukkuetta viimeksi vuonna 2010.


title: Peltosaaren Nikkarit

text: SM-liigataustaisia pelaajia


title: Peltosaaren Nikkarit

text: Omia kasvatteja


title: Hazel McCallion

text: Hazel McCallion CM (s. 14. helmikuuta 1921) on kanadalainen poliitikko. Hän on toiminut maansa kuudenneksi suurimman kaupungin Mississaugan pormestarina Ontariossa yhtämittaisesti vuodesta 1978.


title: Hazel McCallion

text: McCallion syntyi Québecissä ja aloitti poliittisen uransa nykyisin Mississaugaan kuuluvassa Streetsvillessä. Hän tuli vuonna 2005 valituksi "World Mayor" -listauksessa maailman toiseksi parhaaksi pormestariksi Ateenan Dora Bakoyanniksen jälkeen.


title: Hazel McCallion

text: McCallion valittiin marraskuussa 2006 jo yhdennelletoista perättäiselle kaudelleen. Häntä on kunnioitettu Kanadan ritarikunnan jäsenyydellä. Hänellä oli puoliso Sam (k. 1997), ja hän sai kolme lasta (Peter, Linda ja Paul).


title: Foiniks (Ilias)

text: Foiniks () oli kreikkalaisessa mytologiassa kuningas Amyntorin ja tämän puolison Kleobulen poika. Kun Amyntor otti itselleen rakastajattaren, Foiniks viekoitteli tämän itselleen äitinsä aloitteesta. Amyntor kirosi poikansa tämän vuoksi lapsettomaksi, ja tämä pakeni Fthiaan Peleuksen luokse. Toisen version mukaan Amyntor olisi sokaissut poikansa väitettyään poikansa vietelleen rakastajattarensa; tapahtuma, jota tämä version mukaan ei edes koskaan tapahtunut. Peleus vei kuitenkin Foiniksin Kheironin luo, joka palautti tämän näkökyvyn.


title: Foiniks (Ilias)

text: Foiniks otti osaa Kalydonin metsästykseen ja toimi Akhilleuksen neuvonantajana ja opettajana. Hän meni Odysseuksen kanssa Skyrokseen houkutellakseen Akhilleuksen osallistumaan Troijan sotaan. Hänen ei kuitenkaan Troijassa onnistunut houkutella Akhilleusta ottamaan uudelleen osaa taisteluihin.


title: Foiniks (Ilias)

text: Foiniks kuoli paluumatkalla Troijasta ja Neoptolemos, Akhilleuksen poika, hautasi hänet.


title: Dennis Mitchell

text: Dennis Mitchell (s. 20. helmikuuta 1966 Havelock, Pohjois-Carolina) on entinen yhdysvaltalainen pikajuoksija. Hän voitti Yhdysvaltojen joukkueessa olympiakultaa 4 × 100 m viestissä vuoden 1992 kesäolympialaisissa Barcelonassa.


title: Dennis Mitchell

text: Mitchell sijoittui neljänneksi vuoden 1988 kesäolympialaisissa Soulissa ja oli vahva suosikki kultamitalin voittajaksi 4 × 100 m viestissä, mutta Yhdysvaltain joukkue hylättiin alkuerässä tapahtuneen vaihtorikon vuoksi.


title: Dennis Mitchell

text: Vuonna 1989 hän voitti NCAAn mestaruuden 200 metrillä. Vuonna 1991 vain kuukautta ennen maailmanmestaruuskilpailuja Mitchell teki uransa ensimmäisen maailmanennätyksen 4 × 100 m viestissä ajalla 37,67. Maailmanmestaruuskilpailuissa hän oli mukana Yhdysvaltain joukkueessa, joka jälleen paransi maailmanennätystä aikaan 37,50. Mitchell voitti kisoista myös pronssia 100 metrillä.


title: Dennis Mitchell

text: Vuonna 1992 hän voitti ensimmäisen Yhdysvaltain mestaruuden 100 metrillä. Hän voitti mestaruuden myös vuosina 1994 ja 1996. Barcelonan olympialaisissa hän teki uransa kolmannen maailmanennätyksen 4 × 100 m viestissä ajalla 37,40 ja voitti myös pronssia 100 metrin juoksussa.


title: Dennis Mitchell

text: Vuoden 1993 maailmanmestaruuskilpailuissa hän voitti pronssia 100 m ja kultaa 4 × 100 m viestissä, jossa joukkue sivusi maailmanennätystä 37,40.


title: Dennis Mitchell

text: Mitchell voitti kultaa vuoden 1994 Hyvän tahdon kisoissa, mutta loukkaantui vuoden 1995 maailmanmestaruuskilpailujen 100 m alkuerissä. Vuoden 1996 kesäolympialaisissa hän oli 100 m neljäs ja voitti hopeaa 4 × 100 m viestissä.


title: Dennis Mitchell

text: Vuonna 1998 Mitchell sai kahden vuoden kilpailukiellon dopingtestin liian korkeiden testosteroniarvojen vuoksi. Yhdysvaltain yleisurheiluliitto hyväksyi hänen puolustuksensa viidestä oluesta ja sukupuoliyhteydestä vaimon kanssa, mutta IAAF ei. Hän kilpaili viimeisen kerran vuoden 2001 maailmanmestaruuskilpailuissa ja lopetti uransa voittoon 4 × 100 m viestissä.


title: Jim McKay

text: James Kenneth "Jim" McManus eli McKay (24. syyskuuta 1921 Philadelphia, Pennsylvania, Yhdysvallat – 7. kesäkuuta 2008) oli yhdysvaltalainen urheilutoimittaja. Hänet muistetaan parhaiten ABC:n "Wide World of Sports" -ohjelman (1961–1997) juontajana.


title: Jim McKay

text: McKay selosti lisäksi muiden muassa olympialaisia, golf- sekä hevoskilpailuja ja Indianapolis 500:ta. Hänelle myönnettiin vuonna 1988 paikka United States Olympic Hall of Famesta ja vuonna 2002 Dick Schaapin palkinto.


title: Jim McKay

text: McKay tuli tunnetuksi myös Münchenin verilöylyn uutisoinnistaan.


title: Jim McKay

text: McKay meni vuonna 1948 naimisiin puolisonsa Margaretin kanssa ja sai kaksi lasta. Hän voitti vuonna 1990 urheilu-Emmyn elämäntyöstä.


title: Foiniks

text: Foiniks () tarkoitti kreikkalaisessa mytologiassa seuraavia asioita:


title: Kotona taas

text: Kotona taas on vuonna 2002 julkaistu, "20 suosikkia" -sarjaan kuuluva Eino Grönin kokoelmalevy.


title: Sean Marquette

text: Sean Marquette (oik. Sean Anthony Edward Rodriguez, s. 30. kesäkuuta 1988 Dallas, Texas) on yhdysvaltalainen näyttelijä.


title: Sean Marquette

text: Lapsinäyttelijänä uransa aloittanut Sean Marquette syntyi Dallasissa, Texasissa Jorge Luis Rodriguezille ja Patricia Helen Marketille. Hänellä on myös kaksi vanhempaa veljeä, Chris ja Eric Marquette.


title: Sean Marquette

text: Marquette esiintyi ensi kerran televisiosarjassa All My Children muutaman jakson verran, jonka aikana hän sai YoungStar-ehdokkuuden vuonna 1998. Sarjan jälkeen Marquette teki useita muutaman jakson vierailevia rooleja televisiosarjoissa, kuten Tohtori Becker, Amyn lailla, Enkelin kosketus, Veljemme on nero ja Titus. 2000-luvulla hän ryhtyi tekemään näytelmäroolien lisäksi äänirooleja, joista ensimmäinen oli animaatiosarjassa Batman of the Future. Myöhemmin vuonna 2004 Marquette sai ensimmäisen pääroolinsa animaatiosarjasta Foster's Home for Imaginary Friends. Vuotta myöhemmin häntä kuultiin Hämähäkkimiehenä videopelissä Ultimate Spider-Man. Hän on myös näytellyt nuorta Matt Flamhaffia elokuvassa 13 ja risat.


title: Forcalquier

text: Forcalquier on 4 654 asukkaan kaupunki (2006) Etelä-Ranskassa Alpes-de-Haute-Provencen departementissa Provence-Alpes-Côte d'Azurin alueella. Se on rakennettu jyrkälle kukkulanrinteelle 550 metrin korkeuteen. Kukkulan huipulla on kahdeksankulmainen kappeli paikassa, jossa keskiaikainen vanhakaupunki aikoinaan sijaitsi.


title: Soi maininki hiljainen

text: 20 suosikkia – Soi maininki hiljainen on vuonna 1998 julkaistu Eino Grönin kokoelmalevy.


title: Tango d’amore

text: 20 suosikkia – Tango d'amore on vuonna 1997 julkaistu Eino Grönin kokoelmalevy.


title: Täpläviiripyrstö

text: Täpläviiripyrstö ("Fundulopanchax filamentosus") on hammaskarppikaloihin kuuluva akvaarioissakin pidettävä kalalaji.


title: Täpläviiripyrstö

text: Täpläviiripyrstö kasvaa noin kuusi ja puoli senttiä pitkäksi. Sen vartalossa on turkoosinsinisellä pohjalla ruukunruskeita täpliä. Evissä on kapeat keltaiset reunaraidat. Naaras on urosta värittömämpi.


title: Täpläviiripyrstö

text: Täpläviiripyrstö on kotoisin Afrikasta.


title: Täpläviiripyrstö

text: Täpläviiripyrstö kutee pohjalle tai kasvien joukkoon. Munat kuoriutuvat 2–3 viikon kuluttua kutemisesta. Täpläviiripyrstö on säyseä ja rauhallinen. Täpläviiripyrstöt elävät pariskunnittain (ei kahta urosta samaan akvaarioon).


title: Täpläviiripyrstö

text: Veden pH-arvon tulee olla välillä 6,5–7,2, kovuuden dH-arvon 10 ja lämpötilan 21–23 °C. Täpläviiripyrstön ruuaksi kelpaa kuivatetut äyriäiset, pakastetut äyriäiset ja normaali kalanruoka.


title: Virkku

text: Virkku on Kauhajoen keskustassa sijaitseva virkistysuimala-urheilutalo. Uimahallin lisäksi Virkusta löytyy squash- ja tennishalli, keilahalli, painisali, kunto- ja voimailusali, fysiokeskus, solariumi sekä kahvila. Myös Kauhajoen Karhun toimistotilat ovat urheilutalossa.


title: Virkku

text: Virkistysuimalassa on iso uima-allas (5×25 metriä), terapia- ja opetusallas vesihierontapisteineen, kahluuallas, kylmävesi- ja porealtaat sekä lapsille tarkoitettu vesiliukumäki.


title: Virkku

text: Uimahalli on valmistunut vuonna 1970. 1980-luvun lopulla uimahalliin rakennettiin keilahalli, ampumatila sekä voimailutilat. Hyvin pian näille tiloille tuli jatkoa, kun vuonna 1989 rakennettiin kaksi squash-hallia ja tennishalli. 2000-luvun alussa uimahallia alettiin uusia. Uusimisen aikana muun muassa pesu- ja pukeutumistilat uusittiin. Yleisölle uusittu uimahalli avattiin 19. toukokuuta 2003. Virallisesti se otettiin käyttöön 3. joulukuuta 2003.


title: Best of 2Pac Part 2: Life

text: Best of 2Pac Part 2: Life on kokoelma-albumi edesmenneeltä rap-artisti Tupac Shakurilta. Albumi julkaisu tapahtui 4. joulukuuta 2007. Life on toinen osa kahden albumin kokonaisuudesta. Ensimmäinen osa julkaistiin samaan aikaan kakkososan kanssa. Albumi sisältään yhden julkaisemattoman ja yhden uuden remix kappaleen. Julkaisusta vastaa Interscope Records ja Amaru Entertainment. Albumi vuoti nettiin vain neljä päivää ennen julkaisua. Albumi debytoi julkaisuviikollaan billboard 200 listalla sijalla 77 ja on myynyt 11. huhtikuuta mennessä 90,545 kappaletta.


title: Suudelmin suljetut kirjeet

text: 20 suosikkia – Suudelmin suljetut kirjeet on vuonna 2002 julkaistu Eino Grönin kokoelmalevy.


title: Multi-Purpose Logistics Module

text: Multi-Purpose Logistics Module (MPLM) on suuri paineistettu kontti, jota käytettiin avaruussukkuloiden lennoilla kuljettamaan rahtia Kansainväliselle avaruusasemalle ja takaisin. Se kuljetettiin avaruussukkulan ruumassa ja kiinnitettiin avaruussukkulan Unity-moduuliin. Kontista siirrettiin tarvikkeita avaruusasemaan ja konttiin siirrettiin valmistuneita kokeita ja jätteitä vietäväksi takaisin Maahan.


title: Multi-Purpose Logistics Module

text: Italian avaruusjärjestö (ASI) valmisti kaikkiaan kolme MPLM-konttia NASAlle. Ne on nimetty ASI:n valintojen mukaan historiallisten italialaisten henkilöiden mukaan: "Leonardo", "Raffaello" ja "Donatello". Vastineeksi konttien valmistuksesta ASI saa tutkimusaikaa Kansainväliseltä avaruusasemalta.


title: Multi-Purpose Logistics Module

text: "Donatello" eroaa kahdesta muusta kontista sikäli, että siinä on virransyöttömahdollisuus sitä vaativille rahdeille. Koska avaruussukkulaohjelma on lakkautettu etuajassa 2011, "Leonardoa" ja "Raffaelloa" käytetään kaikkiaan vain yksitoista kertaa, eikä "Donatelloa" kertaakaan.MPLM "Leonardo" aiotaan muuntaa pysyväksi asuintilaksi ja kuljettaa lennolla STS-133 ISS:lle. Normaalin kymmenen päivää kestävän avaruudessaolon sijaan moduulin tulee kestää suunniteltu 10 vuoden avaruudessaoloaika.


title: Tangokavaljeeri

text: 20 suosikkia – Tangokavaljeeri on vuonna 1998 julkaistu Eino Grönin kokoelmalevy.


title: The Patriot

text: The Patriot voi tarkoittaa ainakin seuraavia:


title: Museum of Fine Arts (Boston)

text: Museum of Fine Arts on kuvataidemuseo Bostonissa Massachusettsissa. Se on Yhdysvaltojen suurimpia museoita, ja siellä on koko Amerikan suurimpia pysyviä museokokoelmia. Omien toimintojensa lisäksi se on yhdistetty taideakatemia School of the Museum of Fine Artsiin ja Japanin Nagoyassa sijaitsevaan sisarmuseoon Nagoya/Boston Museum of Fine Arts. Museon nykyinen johtaja on Malcolm Rogers.


title: Museum of Fine Arts (Boston)

text: Museo perustettiin vuonna 1870 ja avattiin vuonna 1876. Suurin osa sen kokoelmista otettiin tuolloin Boston Athenæum -museosta. Alkujaan museo sijaitsi uusgotiikkaa edustaneessa rakennuksessa Copleyn aukiolla Back Bayn alueella. Nykyiseen paikkaansa se siirrettiin vuonna 1909.


title: Museum of Fine Arts (Boston)

text: Nykyisen museorakennuksen suunnittelutyö aloitettiin vuonna 1907, kun arkkitehti Guy Lowell palkattiin tekemään rakennuksen pohjapiirustus. Ensimmäinen vaihe uusklassisesta rakennuksesta valmistui vuonna 1909. Museota on tämän jälkeen laajennettu usella uudella siivellä.


title: Museum of Fine Arts (Boston)

text: Bostonin Museum of Fine Artsin kokoelman merkittävimpiä esineitä ovat:


title: Kaucas

text: Kaucas on Lappeenrannassa vuonna 1998 Herbaholics-yhtyeen pohjalta perustettu suomalainen hip hop -yhtye. Muutaman omakustannejulkaisun jälkeen Kaucas kiinnitettiin Bad Vugum levy-yhtiölle, joka julkaisi "Saastaa suusta" -nimisen debyyttialbumin vuonna 2003. Yhtyeen toinen virallinen studiojulkaisu, "Lopunajanlaulut 2006", ilmestyi vuonna 2006.


title: Rocks and Water

text: Rocks and Water on Pepe Ahlqvist H.A.R.P. -yhtyeen viides ja viimeiseksi jäänyt albumi. Se julkaistiin vuonna 1994.


title: Seinillä on korvat

text: 20 suosikkia – Seinillä on korvat on vuonna 1995 julkaistu Eino Grönin kokoelmalevy.


title: Shendu

text: Shendu (tunnetaan myös nimellä Äärimmäinen Paha ()) on fiktiivinen demoni sarjassa "Jackie Chan seikkailee". Shendu on yksi Paholaisvelhoista. Ensimmäisellä kaudella Shendu yrittää saada itselleen 12 maagista talismaania, jotka hän menetti taistelussa muinaista soturia Lo Peita vastaan. Lo-Pei sirotteli talismaanit eri puolille maailmaa, mutta Jackie Chan löysi ne kaikki ennen Shendun palvelijoita, Varjoja.


title: Shendu

text: Shendu oli valloittanut muinaisen maailman demoniensa avulla. Shendun palatsi sijaitsi Aasiassa, jossa hän oli orjuuttanut koko maan. Kapinallisten armeija kuitenkin ryhtyi taisteluun Shendua ja muita demoneja vastaan ja seuranneessa taistelussa 8 kuolematonta sulki demonit demonimaailmaan. Shendu kuitenkin palasi ja otti Aasian jälleen haltuunsa. Koko Aasia kuitenkin ryhtyi taisteluun Shendua vastaan ja taikavoimainen soturi Lo Pei sai Shendun elinvoiman 12 talismaania ulos hänestä ja muutti Shendun patsaaksi. Lo Pei sirotteli talismaanit ympäri maailmaa, jotta Shendu ei saisi niitä käsiinsä. Shendun henki jäi kuitenkin elämään patsaassa.


title: Shendu

text: Shendu sai puolelleen rikollisjärjestö Pimeän Kouran ja ensimmäinen talismaani, kukko, löytyi muinaisesta temppelistä kilvestä, jonka löysi Jackie Chan. Pimeän Kouran agenttien epäonnistuessa kilven saamisessa, sen johtaja Valmont käski sumopainija Tohrun hakemaan sen. Tohru, apunaan Shendun palvelijat Varjot, sai kilven, mutta Chanin serkuntytär Jade otti talismaanin pois kilvestä ja näin Shendu menetti ensimmäisen talismaanin.


title: Shendu

text: Agenttien viimeinkin saadessa lohikäärmetalismaanin Pimeän Kouran johtaja Valmont väliaikaisesti petti Shendua ja käytti talismaanin voimia ryöstelläkseen ympäri maailmaa. Pimeä Koura onnistui monessa ryöstökeikassa, mutta Fort Knoxin ryöstämisessä Valmont menetti lohikäärmetalismaanin ja Shendu oli raivoissaan.


title: Shendu

text: Lopulta Shendu sai kaikki talismaanit itselleen Jackien jang-kopion avulla ja vapautui viimein kivestä. Shendu meni Aasiaan aikomuksenaan vapauttaa entinen palatsinsa ja luoda demonien armeija jolla hän tuhoaisi koko Aasian, jonka asukkaiden esi-isät pettivät Shendun ja vangitsivat hänet kiveen. Tohru kuitenkin kertoi Jackien sedälle demonin nimen ja tämä sai selville Shendun suunnitelmat. Jackie sai kaikki talismaanit irti Shendusta ja tämä muuttui takaisin patsaaksi. Jade tuhosi patsaan ja sedän mukaan vielä suurempi paha korvaisi Shendun jättämän tyhjiön.


title: Shendu

text: Shendu palaa toisella kaudella. Demonit tekevät loitsun, jonka avulla Shendu saisi kenen tahansa ruumiin ikuisesti omakseen. Shendu valitsi Jackie Chanin ja melkein sai hänet, mutta hänen entinen apurinsa Valmont löi Chanin vahingossa pois tieltä ja sai näin Shendun sisäänsä. Shendu ja Pimeä Koura veivät kaikki 12 talismaania ja kirjan, joka kertoi eräällä saarella sijaitsevista taikaesineistä. Jackien serkuntytär Jade kokoaa Tehotiimin () heidän talismaanien metsästyksen aikana saaduista ystävistä: ryhmän johtaja Jackie Chan, juonikas Jade, painija El Toro, ex-varas Viper sekä entinen Pimeän Kouran agentti Tohru. Tehotiimi saa kaikki talismaanit, mutta Shendu saa maagisen Pan-Ku -rasian, jonka avulla muut demonit voitaisiin vapauttaa.


title: Shendu

text: Pimeä Koura saa vapautettua yksitellen kaikki demonit: vuoridemoni Po-Kong, tuulidemoni Xiao Fung, ukkosdemoni Tchang Zu, kuudemoni Tso Lan, maademoni Dai Gui, taivasdemoni Hsi Wu ja vesideomi demoni Bai Tza. Chanit saavat kuitenkin suljettua jokaisen demonin, Shendua lukuun ottamatta, takaisin demonimaailmaan. Bai Tzan vangitsemisessa tapahtuu kuitenkin yksi käänne: Jade joutuu demonimaailmaan. Mutta hänet saadaan pois sieltä Shendun portista ja Shendu joutuu demonimaailmaan.


title: Shendu

text: Shendu saa kuitenkin viimein Jackien ruumiin itselleen ja Kohtalon Kirjan () avulla hän muokkaa maailmaa maailmaksi jossa hän ja muut demonit hallitsevat. Shendu muuttaa Jackien tavalliseksi orjaksi, mutta Tehotiimin jäsenet liittyvät yhteen ja muuttavat Kohtalon Kirjan avulla maailman entiselleen.


title: Shendu

text: Shendu esiintyy kolmannen kauden jaksossa "Re-Enter the dragon", jossa Daolon Wong vapauttaa hänet takaisin Maan pinnalle, jotta saisi lohikäärmetalismaanin voiman itselleen. Shendu kuitenkin pettää Wongin ja ottaa lohikäärmeen voiman itselleen. Tämän jälkeen hän suuntaa kohti Osasto 13:a, jossa loput talismaanieläimet ovat. Jackie vie eläimet pois Osasto 13:sta, mutta Shendun onnistuu saamaan niiden voimat. Hänet kuitenkin pysäytetään Daolon Wongin loitsun avulla ja hänet muutetaan jälleen patsaaksi. Shendu vangitaan Osasto 13:ta lähelle talismaaneja.


title: Shendu

text: Neljännellä kaudella paljastuu, että Shendu hallitsi Varjoja yhteydellä naamioon, jonka sisään oli vangittu yksi Tarakudon Oni-kenraaleista. Shendu itse esiintyy pienessä roolissa jaksossa "J2", kun hänen tulevaisuudesta tullut poikansa Drago yrittää vapauttaa hänet ja vallata nykyhetken. Shendu vapautuu hetkellisesti, mutta Chanit ja tulevaisuuden Jade saavat pysäytettyä Dragon ja vangittua Shendun uudelleen. Myös Drago vangitaan Osasto 13:aan.


title: Shendu

text: Shendu esiintyy viimeisessä kaudessa, kun Drago on saanut haltuunsa kaikki Paholaisvelhojen voimien jäljet Kuolemattomuuden Esineistä. Dragon pysäyttämiseksi setä vapauttaa Shendun, jotta tämä pysäyttäisi Dragon. Drago on kuitenkin vahvempi kuin Shendu, joten Tehotiimi ja muut Jackien liittolaiset heittävät talismaanit Shendulle, jolloin tämä saa täydet voimansa käyttöön. Hän voittaa taistelun ja setä ja Tohru avaavat portin demonimaailman sulkeakseen Dragon ja muut demonit sinne. Drago pyytää Shendua pelastamaan hänet ja Shendu suostuu, mutta Drago vetää hänet mukanaan demonimaailmaan. Sarja loppuu kohtaukseen, jossa Shendu ja Drago taistelevat demonimaailmassa.


title: Sinivaanija

text: Sinivaanija ("Aplocheilus panchax") on aasialainen "Aplocheilidae"-heimon hammaskarppikala, joka aiemmin tunnettiin nimellä sinisukkulakala.


title: Sinivaanija

text:
Sinivaanija kasvaa 9 cm pitkäksi. Sen on yleisväriltään vaalean siniharmaa, hammaskarpiksi melko kapeanokkainen. Evät ovat selvemmin sinisävyiset. Päässä on valkoinen pilkku.
Sinivaanija on kotoisin Kaakkois-Aasiasta: Pakistanista, Intiasta, Bangladeshista, Burmasta ja Indonesian ja Malesian saaristosta.


title: Sinivaanija

text:
Sinivaanijoilla pitää olla akvaariossa kansilasit ja kasveja pinnassa.
Sinivaanija syö elävää ruokaa.


title: Panssarintuhoojan merkki

text: Panssarintuhoojan merkki on 29. kesäkuuta 1944 perustettu suomalainen erityiskunniamerkki. Käskyn antoi kenraaliluutnantti V. E. Tuompo ylipäällikön, Suomen marsalkka Mannerheimin aloitteesta. Mallia siihen on otettu Saksan armeijan vuonna 1941 käyttöön ottamasta panssarintuhoajan merkistä.


title: Panssarintuhoojan merkki

text: Merkki perustettiin venäläisten suurhyökkäyksen aikana rohkaisemaan taitavia ja rohkeita panssarintuhoojia. Merkki myönnettiin jokaiselle sotilaalle, joka oli tuhonnut vihollisen panssarivaunuja aktiivisesti eli panssarivaunun tai panssarintorjuntatykin ampujana, rakettiaseella, polttopullolla, kasapanoksella tai heitetyllä miinalla – mutta ei samaan tulokseen passiivisesti päässeelle eli esimerkiksi ennakkoon useita miinoja vaunujen tuloreitille asettaneelle. Joitakin merkkejä myönnettiin myös panssarivaunun valtaamisesta.


title: Panssarintuhoojan merkki

text: Merkki oli pula-ajan johdosta yksinkertainen: valkoinen noin 7 × 3 senttimetrin kokoinen kangasnauha, johon oli mustalla piirretty ääriviivapiirros osuman torniinsa saaneesta T-34-panssarivaunusta. Merkkiä kannettiin sotilaspuseron oikeassa hihassa noin 10 senttimetriä olkapäästä.


title: Panssarintuhoojan merkki

text: Merkin sai ensimmäisestä tuhotusta panssarista; seuraavista myönnettiin noin 7 × 1 senttimetrin kokoisia valkeita nauhoja jotka kiinnitettiin kuviollisen merkin yläpuolelle 1 senttimetrin välein. Niiden myöntövälit kasvoivat sitä mukaa mitä korkeammasta asteesta oli kysymys eli ensimmäisen sai kolmannesta tuhotusta, toisen viidennestä, kolmannen kymmenennestä ja ylimmän viidestätoista.


title: Panssarintuhoojan merkki

text: Ainoan säännön määräämän maksimimäärän eli yhden leveän ja neljä kapeaa sai korpraali Toivo Ilomäki, Suomen historian menestynein panssarintorjuntatykin ampuja. Hänen virallinen tuloksensa on 21 tuhottua vaunua joista 17 yhdessä taistelussa. Hänestä tulikin Mannerheim-ristin ritari. Hänen käyttämänsä tykki on Panssarimuseossa.


title: Panssarintuhoojan merkki

text: Toinen ansioitunut panssarintuhoojamerkin saaja on StuG III -rynnäkkötykin ampujana toiminut korpraali Olli Soimala, joka tuhosi 11 vaunua saaden yhden leveän ja kolme kapeaa nauhaa. Soimalan vaunu, StuGIII Ps 531-10 on muistomerkkinä Parolassa Panssarivaunupataljoonan kasarmin edessä. Vaunuun liittyy erillinen testamentti jonka allekirjoittivat Soimalan ohella vaunun päällikkö, ylikersantti (myöh. vänrikki) Börje Brotell, lataaja, panssarimies Armas Launikko sekä ajaja, panssarimies Sulo Kauppi. Koska tuhoojamerkki oli nimenomaan kannustusmerkki, sitä ei myönnetty muista kunniamerkeistä poiketen postuumisti.


title: Panssarintuhoojan merkki

text: Kun vuonna 1992 tuli kuluneeksi viisikymmentä vuotta marsalkka Mannerheimin 75-vuotispäivästä, Panssarikilta ja puolustusvoimat tekivät yhteistyössä professori, vänrikki Pekka Soilan (itsekin alkuperäisen tuhoojamerkin saanut) kanssa hopeiset merkit numeroituina kappaleina. Ne jaettiin saman vuoden lippujuhlan päivänä eli 4. kesäkuuta 1992 Parolassa paikalla olleille alkuperäisen merkin saajille. Päämajan koulutusosasto on 6.10.1944 päivätyllä käskyllään tehnyt esityksen laatia panssarituhoojamerkki lujemmaksi ja kestävämmäksi ja siten kunniamerkkiluonnettaan vastaavammaksi. Kuitenkin vasta 1992 se toteutui, kun puolustusvoimain komentaja oli hyväksynyt uuden merkin. Kyseessä on kunniamerkki. Myöhemmin merkistä tehtiin myös replika, joka on samankaltainen, mutta siinä ei ole irrallisia lisänauhoja, kuten virallisessa kunniamerkissä.


title: Panssarintuhoojan merkki

text: Merkin nolla- eli tekijänkappale on Panssarimuseossa. Panssarikillan mukaan se on omistettu ritari Ilomäelle, joka ei enää ollut vastaanottamassa kunniamerkkiä.


title: Panssarintuhoojan merkki

text: Panssarintuhoojan merkin vaunukuviota on sittemmin käytetty panssarintorjunta-aselajin varusmiesten hihamerkissä. Siinä se on hopeanvärisenä mustalla hopeareunustetulla kilven muotoisella pohjalla.


title: Nordlandkai

text: Nordlandkai on yksi Lyypekin satama-alueen viidestä terminaalista. Terminaali on Lyypekin satama-alueen suurin, ja se sijaitsee Travejoen varrella ja sitä operoi Lübecker Hafen-Gesellschaft. Pinta-alaa alueella on 446 000 m². Nordlandkain satamalaituri on 1 550 metriä pitkä ja syvyyttä terminaalilla on 9,5 metriä. Nordlandkain kautta kulkee muun muassa rekkoja, perävaunuja, paperia, uusia autoja ja kontteja. Lisäksi terminaali käsittelee raskaita tavaroita. Terminaali työllistää 350 ihmistä.


title: Nordlandkai

text: Terminaalista on viikoittaista liikennettä Kotkaan, Helsinkiin, Raumalle sekä joihinkin paikkoihin Pohjois-Suomessa. Myös Tallinnaan ja Pietariin suuntautuva liikenne on kasvussa.


title: Seelandkai

text: Seelandkai on yksi Lyypekin satama-alueen viidestä terminaalista. Terminaali sijaitsee Travejoen varrella ja sitä operoi Lübecker Hafen-Gesellschaft. Seelandkai on ollut toiminnassa kesästä 2006 lähtien. Pinta-alaa alueella on 185 000 m².. Laituripaikkoja terminaalissa on kolme (kaksi ro-ro-alukselle ja yksi conro-alukselle. Syvyyttä terminaalilla on yhdeksän metriä. Seelandkain kautta kulkee muun muassa perävaunuja, kontteja ja uusia ajoneuvoja. Terminaali työllistää 75 ihmistä.


title: Schlutup

text: Schlutup on yksi Lyypekin satama-alueen viidestä terminaalista. Terminaali sijaitsee Travejoen varrella, ja sitä operoi Lübecker Hafen-Gesellschaft. Alueen pinta-ala on 260 000 m². Ro-ro-aluksille tarkoitettuja laituripaikkoja terminaalissa on kaksi, ja laiturien yhteispituus on 230 metriä. Terminaalin syvyys on yli 8,5 metriä. Schlutupin kautta kulkee muun muassa rekkoja, perävaunuja, kontteja ja metsäteollisuuden tuotteita, kuten sellua ja paperia. Terminaali työllistää 137 ihmistä.


title: Schlutup

text: Terminaali palvelee erityisesti ruotsalaista metsäteollisuutta.


title: Pergamon-museo

text: Pergamon-museo () on museo Berliinin Museosaarella. Alfred Messelin ja Ludwig Hoffmanin suunnittelema Pergamon-museo on alueen museoista uusin. Se valmistui vuonna 1930. Museon kuuluisin artefakti lienee Pergamonista tuotu Zeuksen alttari.


title: Pergamon-museo

text:
Ajatus Pergamon-museon rakentamisesta nousi vuonna 1907. Museosaarella sijaitseva Bode-museo, joka tunnettiin silloin Keisari Fredrikin nimellä, alkoi käydä ahtaaksi kaikille saksalaisten arkeologien kaivamille esineille. Museon rakentaminen aloitettiin vuonna 1910 ja se valmistui vuonna 1930.
Toisessa maailmansodassa museo kärsi pahoin Berliinin pommituksista. Suurin osa sen esineistä kuitenkin säilyi, sillä niitä pidettiin muualla säilössä. Lisäksi suurimmat esineet oli ympäröity ylimääräisillä seinillä. Vuonna 1945 osa alkuperäisestä kokoelmasta vietiin Neuvostoliittoon, missä niitä siirrettiin Eremitaašiin ja Puškin-museoon. Monia esineitä palautettiin takaisin Saksaan 1950-luvun lopulla, mutta osa niistä on edelleen Venäjällä.


title: Pergamon-museo

text: Pergamon-museon kokoelmat koostuvat neljästä eri osasta. Nämä ovat klassisen antiikin ajalta olevien esineiden kokoelma ("Antikensammlung"), Muinaisen Lähi-idän museo ("Vorderasiatisches Museum"), Islamilaisen taiteen museo ("Museum für Islamische Kunst") ja numismaattinen kokoelma ("Münzkabinett").


title: Pergamon-museo

text: Antiikin Kreikan ja Rooman osastoa pidetään yleisesti museon näyttävimpänä. Siellä on useita suuria näyttelykohteita, kuten Pergamonin Zeuksen alttari, joka vaatii suuren kokonsa takia kokonaisen oman huoneen. Lisäksi osastolla on Miletoksen agoraa reunustanut kaupunginportti sekä veistoksia monista Kreikan ja Rooman kaupungeista. Eräs Attikasta löydetty, vuodelle 575 eaa. ajoittuva patsas on niin hyvin säilynyt, että jäänteitä alkuperäisestä värityksestä on edelleen näkyvissä.


title: Pergamon-museo

text: Muinaisen Lähi-idän museossa on yksi maailman suurimmista muinaismuistokokoelmista Babyloniasta, Assyriasta ja Persiasta. Esineet käsittävät 6000 vuoden ajanjakson ja ovat esillä 14 eri huoneessa 2 000 neliömetrin alueella. Osaston merkittävimmät artefaktit ovat Babylonin Ištarin portti ja Nebukadressar II:n valtaistuinsali. Museossa on myös nuolenpääkirjoituksella tehtyjä savidokumentteja .


title: Pergamon-museo

text: Islamilaisen taiteen museossa on esineitä etupäässä Lähi-idästä, Persiasta ja Egyptistä, mutta näyttelyssä tulee esille koko islamilaisen kulttuurin vaikutusalue Espanjasta Intiaan asti. Osastolla on islamilaista taidetta 700–1800-luvuilta, muun muassa keramiikkaa, tekstiilejä ja lasiesineitä.


title: Gregory La Cava

text: Gregory La Cava (10. maaliskuuta 1892 Towandassa, Pennsylvania – 1. maaliskuuta 1952 Malibussa, Kalifornias) oli yhdysvaltalainen elokuvaohjaaja. Hänen tunnetuimpia töitään ovat "Godfrey järjestää kaiken" (1936) ja "Suuri hetki" (1937).


title: Gregory La Cava

text: La Cava syntyissa, ja opiskeli Art Institute of Chicagossa ja Art Students League of New Yorkissa. Hän ennätti ohjata sekä mykkä- että äänielokuvia. Hänellä on tähti Hollywood Walk of Famella.


title: Gregory La Cava

text: La Cava oli 1930-luvun lopulla kahdesti ehdolla Oscar-palkinnon saajaksi. Hän menehtyi sydäninfarktiin yhdeksän päivää ennen 60-vuotispäiväänsä.


title: Linjakoodaus

text: Tietoliikenteessä linjakoodaus on tiedonkoodausta, jota hyödynnetään tietoliikennejärjestelmässä tiedonsiirtoon siirtotiellä. Linjakoodauksella saadaan koodaustavasta riippuen esimerkiksi lisättyä bittinopeutta, vähennettyä virhetodennäköisyyttä tai estettyä energian siirtymistä linjalla.


title: Linjakoodaus

text: Hyvälle linjakoodaukselle asetetaan seuraavia vaatimuksia:


title: Richard Dix

text: Richard Dix (18. heinäkuuta 1893 – 20. syyskuuta 1949) oli yhdysvaltalainen näyttelijä. Hän oli ehdolla Oscarin saajaksi vuonna 1931, ja hänellä on tähti Hollywood Walk of Famella. Hän kuoli sydänkohtaukseen 56-vuotiaana.


title: Museum of Fine Arts

text: Museum of Fine Arts -nimellä on useita museoita ympäri maailmaa:


title: Raja Gosnell

text: Raja Raymond Gosnell (s. 9. joulukuuta 1958 Los Angeles) on yhdysvaltalainen elokuvaohjaaja ja -leikkaaja. Hänen tunnetuimpia ohjauksiaan ovat "Yksin kotona 3" (1997), "Hamekyttä" (2000), "Scooby-Doo ja salaperäinen saari" (2002), "" (2004) ja "Sinun, minun ja meidän" (2005).


title: Vantaan kaupunginvaltuusto

text: Vantaan kaupunginvaltuusto () on hallintoelin, joka käyttää ylintä päätösvaltaa Vantaalla. Valtuustossa on 67 jäsentä, jotka on valittu neljän vuoden toimikaudeksi. Nykyinen puheenjohtaja on Antti Lindtman (sd.).


title: Vantaan kaupunginvaltuusto

text:
Huhtikuun 2017 kuntavaaleissa valittiin seuraavat Vantaan kaupunginvaltuutetut toimikaudelle 1.6.2017–31.5.2021 (valitut puolueittain, kunkin ryhmän eniten ääniä saaneet ensin):
Lokakuun 2012 kunnallisvaaleissa valittiin seuraavat valtuutetut vuosiksi 2013–2016:


title: Vantaan kaupunginvaltuusto

text: Lokakuun 2008 kunnallisvaaleissa valittiin seuraavat valtuutetut vuosiksi 2009–2012:


title: James Mangold

text: James Allen Mangold (s. 16. joulukuuta 1963 New York) on yhdysvaltalainen elokuvaohjaaja ja -käsikirjoittaja. Hänen elokuviaan ovat muun muassa "Cop Land" (1997), "Vuosi nuoruudestani" (1999), "Walk the Line" (2005), "Knight & Day" (2010), "Wolverine" (2013) ja "Logan" (2017).


title: The X

text: The X on kanadalainen lasten tv-sarja, jota esitettiin vuosina 2004–2005 CBC Television -kanavalla. Ohjelma oli tarkoitettu 8–12-vuotiaille, jossa studio isännät Sally Gifford ja Anthony McLean haastattelivat julkisuuden henkilöitä, kuten Hilary Duff, Nelly Furtado, Katie Holmes, Jude Law ja Lindsay Lohan. He myös kiertelivät ympäri Kanadaa haastatellen lapsia ja tavallisia ihmisiä. He esittivät myös komedia näytelmiä.


title: NRZ-koodaus

text: Tietoliikenteessä non-return-to-zero (NRZ) -linjakoodaus on binäärikoodaus, jossa ”1-bitit” esitetään yhtenä merkitsevänä tilana ja ”0-bitit” toisena merkitsevänä tilana. Toisin kuin RZ- eli return-to-zero -koodauksessa, NRZ-koodauksessa ei ole neutraalia perustilaa (lepotilaa).


title: NRZ-koodaus

text: NRZ ei ole itsestään tahdistuva koodaus, joten tahdistukseen (synkronointiin) tulee käyttää jotain muuta menetelmää, esimerkiksi rinnakkaista tahdistussignaalia tai ylimääräisiä tahdistusmerkkejä.


title: NRZ-koodaus

text: NRZ-koodaus nimensä mukaan ei palaa esitettävän bitin jälkeen johonkin neutraaliin perustilaan. Esimerkkinä, jos tiedon siirrossa jännite 1V esittää 1-bittiä ja jännite -1V esittää 0-bittiä ja yhden bitin siirtojakso on 1 sekunti, niin bittijono 111 tarkoittaa 3 sekunnin ajan 1V jännitettä linjalla.


title: NRZ-koodaus

text: NRZI-koodauksessa (Non-Return-to-Zero Inverted) ”1-bitti” esitetään tilamuutoksella ja ”0-bitti” ilman tilamuutosta. Esimerkkinä, jos tiedon siirrossa jännite 1V esittää 1-bittiä ja jännite -1V esittää 0-bittiä ja yhden bitin siirtojakso on 1 sekunti, niin bittijono 110 tarkoittaa 1 sekunnin ajan 1V ja sen jälkeen 2 sekuntia -1V jännitetasoa.


title: NRZ-koodaus

text: NRZI-koodausta käytetään linjakoodauksena USB-väylällä.


title: Konstantin Bogajevski

text: Konstantin Fjodorovitš Bogajevski (; 24. tammikuuta 1872 Feodosija – 17. helmikuuta 1943 Feodosija) oli venäläinen taidemaalari. Hän opiskeli Pietarin taideakatemiassa.


title: Konstantin Bogajevski

text: Matkustettuaan Italiaan ja Ranskaan Bogajevski kiinnostui Claude Lorrainin töistä. Hän piti esikoisnäyttelynsä Moskovassa vuonna 1898.


title: Konstantin Bogajevski

text: Bogajevski kuoli 71-vuotiaana Feodosijassa.


title: Harri Blumén

text: Harri Juhani Blumén (s. 4. helmikuuta 1958 Lahti) on entinen mäkihyppääjä.


title: Harri Blumén

text: Blumén sijoittui Innsbruckin 1976 talviolympialaisissa normaalimäen kilpailussa 29:nneksi ja suurmäen kilpailussa 41:nneksi. Keski-Euroopan mäkiviikolla hän sijoittui kaudella 1975–1976 sijalle 39. SM-kilpailuissa hän sai pronssia suurmäessä 1976 ja hopeaa joukkuemäessä 1978. Nuorten EM-kilpailuissa hän oli mäkihypyssä kuudes vuosina 1973 ja 1974 sekä neljäs vuonna 1976.


title: Harri Blumén

text: Harri Bluménin serkku Raimo Blumén oli nuorten sarjoissa menestynyt mäkihyppääjä.


title: Let It Bleed

text: Let It Bleed on The Rolling Stonesin vuoden 1969 lopulla julkaistu studioalbumi. Albumi on yhtyeen arvostetuimpia, ja vuonna 2003 Rolling Stone -musiikkilehti valitsi "Let It Bleedin" kaikkien aikojen top 500 -albumilistallaan sijalle 32. Levyllä soittaa yhtyeen uusi kitaristi Mick Taylor ("Country Honk" ja "Live with Me"). Albumin surrealistisen kannen työsti Robert Brownjohn.


title: Let It Bleed

text: Albumin äänityksiä varjosti tieto yhtyeestä vain hieman aikaisemmin erotetun Brian Jonesin kuolemasta. Jones kuitenkin esiintyy albumilla kahdella raidalla; hän soittaa autoharppua kappaleessa ”You Got the Silver” ja congarumpuja kappaleessa ”Midnight Rambler”. Nämä kappaleet oli äänitetty pian edellisen "Beggars Banquet" -albumin sessioiden päätyttyä.


title: Let It Bleed

text: Levyn klassikoihin kuuluvat avauskappale ”Gimme Shelter”, "Midnight Rambler", ”Live with Me” ja albumin päättävä ”You Can’t Always Get What You Want”. Keith Richards laulaa päävokaaliosuudet ensimmäistä kertaa yhtyeen historiassa kappaleessa ”You Got the Silver”. ”Country Honk” on country-versio yhtyeen samana vuonna julkaistusta hitistä ”Honky Tonk Women”. Huomattavaa on myös useiden vierailijoiden, muun muassa naislaulajien, käyttö levyllä.


title: Let It Bleed

text:
"Let It Bleedistä" tuli listaykkönen Britanniassa, missä se pudotti The Beatlesin "Abbey Roadin" kärkipaikalta. Myös Ranskassa albumi nousi listaykköseksi yhden viikon ajaksi. Yhdysvalloissa sijoitus oli korkeimmillaan kolmas. A-puoli
B-puoli


title: Norman Jewison

text: Norman Frederick Jewison CC (s. 21. heinäkuuta 1926 Toronto) on kanadalainen elokuvaohjaaja, -tuottaja ja -näyttelijä. Hän on moninkertainen Oscar-ehdokas.


title: Norman Jewison

text: Jewison syntyi sekä kasvoi Torontossa ja palveli toisessa maailmansodassa Kanadan kuninkaallisessa laivastossa.


title: Norman Jewison

text: Jewisonilla on tähti Hollywood Walk of Famella, ja hänet on kelpuutettu lisäksi Canada's Walk of Fameen.


title: Foiniks (Agenorin poika)

text: Foiniks () oli kreikkalaisessa mytologiassa Agenorin ja Telefassan poika ja Kadmoksen, Kiliksin ja Europen veli. Toisen version mukaan Europe olisikin ollut Foiniksin tytär.


title: Foiniks (Agenorin poika)

text: Zeuksen rakastuttua Europeen ja vietyä tämän mukanaan Kreetaan valkoisen härän hahmossa, tämän isä lähetti veljekset etsimään Europea kehottaen heitä olemaan palaamatta, kunnes he löytäisivät sisarensa. Kun etsintä ei tuottanut tulosta, nämä päättivät olla palaamatta kotiinsa. Foiniks asettui asumaan Syyrian rannikolle, ja maata kutsuttiin hänen mukaansa Foinikiaksi.


title: Jukka Kuoppamäen parhaita vol. 3

text: Jukka Kuoppamäen parhaita vol. 3 on Jukka Kuoppamäen kokoelmalevy, joka julkaistiin vuonna 1975.


title: Jukka Kuoppamäen parhaita vol. 3

text: A-puoli


title: Jukka Kuoppamäen parhaita vol. 3

text: B-puoli


title: Kiina olympialaisissa

text: Kiinan kansantasavalta osallistui olympialaisiin ensimmäisen kerran Helsingissä 1952 yhden urheilijan voimin. (Aiemmin koko Kiinaa edusti Kiinan tasavalta). Kansainvälisen olympiakomitean jäseneksi se hyväksyttiin vuonna 1954, mutta jo neljä vuotta myöhemmin se erosi Taiwanin kysymyksen vuoksi. Vasta 1980-luvulla Kiina palasi aktiivisesti mukaan olympialiikkeeseen ja on siitä lähtien ollut yksi olympialaisten menestyneimpiä maita. Se on saavuttanut kaikkiaan 527 olympiamitalia ja on olympialaisten mitalitilastossa parhaana aasialaisena maana seitsemäntenä. Kiinan pääkaupunki Peking toimi vuoden 2008 kesäolympialaisten isäntäkaupunkina, ja Kiina oli kotikisojensa paras maa kultamitalien määrällä mitattuna.


title: Kiina olympialaisissa

text: Kiina on saavuttanut olympiamitaleja noin 30 urheilumuodossa. Parhaiten se on menestynyt uimahypyissä, painonnostossa, telinevoimistelussa, pöytätenniksessä ja ammunnassa. Maan ensimmäinen olympiavoittaja oli ampuja Xu Haifeng, joka voitti vapaapistooliammunnan kultamitalin Los Angelesissa 1984. Menestyneimmät olympiaurheilijat ovat viisi kultaa voittanut telinevoimistelija Zou Kai sekä neljä kultaa voittaneet uimahyppääjät Fu Mingxia, Guo Jingjing, Wu Minxia ja Chen Ruolin, pöytätennispelaajat Deng Yaping, Zhang Yining ja Wang Nan sekä telinevoimistelija Li Xiaopeng.


title: Kiina olympialaisissa

text: Uimahypyissä Kiina saavutti ensimmäisen olympiavoittonsa Los Angelesissa 1984 ja on viime kisoissa ollut lajin selvästi paras maa. Sydneyssä 2000 maa voitti viisi, Ateenassa 2004 kuusi ja Pekingissä 2008 peräti seitsemän ja Lontoossa 2012 jälleen kuusi kultamitalia kahdeksasta mahdollisesta. Neljään olympiavoittoon ovat naisista yltäneet vuosina 1992–2000 kilpaillut Fu Mingxia, vuosien 2004–2008 mestari Guo Jingjing, vuosina 2004–2012 kultaa voittanut Wu Minxia sekä vuosina 2008–2012 menestynyt Chen Ruolin. Gao Min voitti kaksi kultaa vuosina 1988–1992. Miehistä Xiong Ni on voittanut kolme kultaa vuosina 1996–2000, Tian Liang kaksi kultaa vuosina 2000–2004 ja Qin Kai kaksi kultaa vuosina 2008–2012.


title: Kiina olympialaisissa

text: Painonnostossa Kiina on saavuttanut viisitoista kultamitalia miesten ja neljätoista naisten lajeissa. Vuoden 2008 kotikisoissaan maan nostajat voittivat kahdeksan kultamitalia viidestätoista mahdollisesta. Kaksinkertaisia olympiavoittajia ovat vuosina 1996 ja 2000 sarjansa voittanut Zhan Xugang sekä vuosien 2004 ja 2008 mestarit Chen Yanqing ja Liu Chunhong. Naisten painonnosto on ollut olympiaohjelmassa vasta vuodesta 2000 alkaen ja Kiina on sen selvästi menestynein maa.


title: Kiina olympialaisissa

text: Telinevoimistelussa Kiina on yltänyt olympiavoittoihin kaikissa kisoissa vuodesta 1984 lähtien. Miesten joukkuekilpailun se voitti Sydneyssä 2000, Pekingissä 2008 ja Lontoossa 2012, ja Pekingissä myös naiset olivat joukkuekilpailun parhaita. Henkilökohtaisia kultamitaleja Kiinan miehet ovat saavuttaneet seitsemäntoista ja naiset viisi. Zou Kai on voittanut yhteensä viisi kultamitalia Pekingissä ja Lontoossa. Neljä kultamitalia on saalistanut vuosien 2000 ja 2008 nojapuukilpailun ykkönen Li Xiaopeng, joka kuului molemmilla kerroilla myös joukkuekilpailun voittajiin. Kolmeen kultamitaliin ovat yltäneet Li Ning Los Angelesissa 1984, Yang Wei vuosina 2000–2008 ja Chen Yibing vuosina 2008–2012. Kaksinkertaisia olympiavoittajia ovat hyppykilpailun 1984 ja 1988 voittanut Lou Yun, permannon 1992 ja kuusiottelun 1996 voittanut Li Xiaoshuang, Pekingin hevostelineen kultamitalisti Xiao Qin sekä Lontoon nojapuumestari Feng Zhe. Naisista ainoat kaksinkertaiset olympiavoittajat ovat joukkuekilpailun lisäksi nojapuut Pekingissä voittanut He Kexin sekä Lontoossa puomikilpailun voittanut Deng Linlin.


title: Kiina olympialaisissa

text: Olympialaisten pöytätenniskilpailuja Kiina on hallinnut siitä saakka kun laji tuli ohjelmaan Soulissa 1988. Maa voitti niin Atlantassa 1996, Sydneyssä 2000, Pekingissä 2008 kuin myös Lontoossa 2012 kaikki neljä jaossa ollutta kultamitalia. Neljään kultamitaliin ylti ensimmäisenä naisten kaksinpelin ja nelinpelin sekä Barcelonassa 1992 että Atlantassa 1996 voittanut Deng Yaping, jonka parina molemmissa nelinpelivoitoissa oli Qiao Hong. Sydneyssä 2000 molemmat naisten lajit voitti Wang Nan, joka uusi nelinpelivoittonsa Ateenassa 2004 ja oli vielä Pekingissä 2008 voittamassa joukkuekilpailua. Zhang Yining puolestaan voitti kaksi kultaa sekä Ateenassa 2004 että Pekingissä 2008. Miehistä Ma Lin voitti nelinpelin vuonna 2004 sekä kaksinpelin ja joukkuekilpailun vuonna 2008. Kaksinkertaisia olympiavoittajia ovat Liu Guoliang (kaksin- ja nelinpelissä 1996), Kong Linghui (nelinpelissä 1996 ja kaksinpelissä 2000), Wan Liqin (nelinpelissä 2000 ja joukkuekilpailussa 2008), Wang Hao (joukkuekilpailussa 2008 ja 2012), Guo Yue (joukkuekilpailussa 2008 ja 2012), Zhang Jike (kaksinpelissä ja joukkuekilpailussa 2012) sekä Li Xiaoxia (kaksinpelissä ja joukkuekilpailussa 2012).


title: Kiina olympialaisissa

text: Ammunnassa Kiina saavutti ensimmäiset kultamitalinsa Los Angelesissa 1984. Vuosien 2000–2008 kisoissa se oli ammunnan mitalitilaston ykkönen. Kaksinkertaisia olympiavoittajia ovat ilmapistooliampuja Wang Yifu (1992, 2004), olympiakivääriammunnan vuosina 1996 ja 2000 voittanut Yang Ling, ilmakiväärin kultaa vuonna 2004 ja pienoiskiväärin kultaa vuonna 2008 voittanut Du Li sekä ilmapistooliammunnan vuosina 2008 ja 2012 voittanut Guo Wenjun.


title: Kiina olympialaisissa

text: Sulkapallo on ollut virallinen olympialaji vuodesta 1992. Lontoossa 2012 Kiina voitti kaikki viisi sulkapallolajia, Sydneyssä 2000 neljä sekä Ateenassa 2004 ja Pekingissä 2008 kolme. Kaksinkertaisia kultamitalisteja ovat naisten nelinpelin vuosina 1996 ja 2000 voittaneet Ge Fei ja Gu Jun, sekanelinpelin vuosina 2000 ja 2004 voittaneet Zhang Jun ja Gao Ling, naisten kaksinpelin vuosina 2004 ja 2008 voittanut Zhang Ning, miesten kaksinpelin vuosina 2008 ja 2012 voittanut Lin Dan sekä naisten nelinpelin ja sekanelinpelin vuonna 2012 voittanut Zhao Yunlei.


title: Kiina olympialaisissa

text: Kiinan menestynein talviolympialaisurheilija on kolme kultaa Vancouverissa 2010 ja yhden kullan Torinossa 2006 voittanut kaukalopikaluistelija Wang Meng. Zhou Yang voitti kaukalopikaluistelussa yhteensä kolme kultaa vuosina 2010–2014 ja Yang Yang (A) kaksi kultaa Salt Lake Cityssä 2002.


title: Kiina olympialaisissa

text: Edellä mainittujen lisäksi kaksinkertaisia olympiavoittajia ovat judoka Xian Dongmei, joka voitti naisten 52 kilon sarjan vuosina 2004 ja 2008, taekwondoinit Chen Zhong, joka voitti kultaa naisten raskaassa sarjassa vuosina 2000 ja 2004, ja Wu Jingyu, joka oli paras naisten alle 49-kiloisissa vuosina 2008 ja 2012, nyrkkeilijä Zou Shiming, joka voitti kevyessä kärpässarjassa kultaa vuosina 2008 ja 2012, ratamelonnan kanadalaiskaksikkojen 500 metrin kilpailun vuosina 2004 ja 2008 voittaneet Meng Guanliang ja Yang Wenjun sekä Lontoossa 2012 kaksi kultaa voittaneet uimarit Sun Yang (400 ja 1500 metrin vapaauinti) ja Ye Shiwen (200 ja 400 metrin sekauinti).


title: M/T Stena Arctica

text: M/T Stena Arctica () on bermudalaisen Glacia Limitedin omistama öljytankkeri, joka oli valmistuessaan vuonna 2005 maailman suurin jääluokitettu öljytankkeri.. Nykyisin alusta käyttävät säiliöalusvarustamo Stena Bulk sekä Neste Shipping. Kuollutta painoa "Stena Arcticalla" on 117 099 tonnia, ja jääluokitus on 1A Super, eli alus pystyy useimmissa jääolosuhteissa kulkemaan yksin. "Stena Arctican" polttoöljykapasiteetti on 3 069,3 m³, dieselkapasiteetti 225,5 m³ ja painolastivesikapasiteetti 44 389,5 m³. Alus oli rekisteröity Suomen lipun alle 27. elokuuta 2013 asti, jolloin alus ulosliputettiin.


title: M/T Stena Arctica

text: "Stena Arctican" sisaralus on M/T "SCF Baltica".


title: M/T Stena Arctica

text: Vuonna 2003 ruotsalainen Concordia Maritime tilasi aluksen. 23. joulukuuta 2004 aluksen köli laskettiin nimellä "Stena Atlantica". 9. syyskuuta 2005 laiva laskettiin vesille. Stena Rederi Ab osti aluksen 23. lokakuuta. Sitä ennen alus oli ollut Aframax I Ltd:n omistuksessa.


title: M/T Stena Arctica

text: Stena Rederin omistukseen laiva luovutettiin 7. marraskuuta. Stena Rederi rekisteröi aluksen Ruotsin lipun alle nimellä "Stena Arctica". Kotisatamaksi tuli Göteborg. Aluksen hallinta luovutettiin Stena Bulkille. 27. tammikuuta 2006 alus kastettiin


title: M/T Stena Arctica

text: Helmikuussa 2008 "Stena Arctica" siirrettiin Suomen lipun alle, ja samalla siitä tuli Suomen suurin laiva. Vuonna 2008 alus siirtyi bermudalaisen Glacia Limitedin omistukseen.


title: Japani olympialaisissa

text: Japani osallistui olympialaisiin ensimmäisen kerran Tukholman 1912 kesäolympialaisissa. Se on saavuttanut taidelajit mukaan lukien kaikkiaan 445 olympiamitalia ja on olympialaisten mitalitilastossa toiseksi parhaana aasialaisena maana sijalla 15. Japanilainen kaupunki on toiminut olympialaisten isäntänä kolme kertaa. Tokio isännöi vuoden 1964 kesäolympialaisia, Sapporo vuoden 1972 talviolympialaisia ja Nagano vuoden 1998 talviolympialaisia.


title: Japani olympialaisissa

text: Japani on saavuttanut olympiamitaleja noin 30 urheilumuodossa. Parhaiten maa on menestynyt judossa, telinevoimistelussa, vapaapainissa ja uinnissa. Japanin vahvimmat talvilajit ovat pikaluistelu, mäkihyppy ja taitoluistelu. Maan ensimmäinen olympiavoittaja oli kolmiloikkaaja Mikio Oda, joka voitti kultaa Amsterdamissa 1928.


title: Japani olympialaisissa

text: Judo on lähtöisin Japanista ja tuli olympiaohjelmaan juuri Japanissa pidetyissä vuoden 1964 olympialaisissa. Isäntämaa voitti tuolloin judon neljästä kultamitalista kolme, ja edelleenkin Japani on lajin ylivoimaisesti menestynein maa. Kolme kertaa olympiavoittoon on yltänyt Tadahiro Nomura (1996, 2000 ja 2004), ja kaksinkertaisia olympiavoittajia ovat Hitoshi Saito (1984 ja 1988), Ryōko Tani (2000 ja 2004), Masato Uchishiba (2004 ja 2008), Ayumi Tanimoto (2004 ja 2008) sekä Masae Ueno (2004 ja 2008). Näistä Tani on saavuttanut myös kahdesti olympiahopeaa ja kerran -pronssia. Ateenan 2004 olympialaisissa Japanin naisjudokat voittivat kultaa viidessä sarjassa seitsemästä.


title: Japani olympialaisissa

text: Telinevoimistelussa Japani saavutti ensimmäisen kultamitalinsa Melbournen 1956 olympialaisissa mutta nousi jo seuraavissa kisoissa miesten puolella parhaaksi voimistelumaaksi. Japani voitti miesten joukkuekilpailun viisissä peräkkäisissä kisoissa vuosina 1960–1976. Moniottelun kultamitalisteina palkittiin Tokiossa 1964 Yukio Endō ja kaksissa seuraavissa kisoissa Sawao Katō. Endō voitti yhteensä kaksi henkilökohtaista ja kolme joukkuekultaa, ja Katōn saalis oli viisi henkilökohtaista ja kolme joukkuekultaa. Muita tuon ajan menestyjiä olivat Takashi Ono (3+2 kultaa 1956–1964), Akinori Nakayama (4+2 kultaa 1968–1972) ja Mitsuo Tsukahara (2+3 kultaa 1968–1976). Vuoden 1980 boikottikisojen jälkeen Japani saavutti Los Angelesissa 1984 kolme kultamitalia, joista kaksi voitti Kōji Gushiken. Neljissä seuraavissa kisoissa Japani jäi ilman voittoja, kunnes Ateenassa 2004 miehet voittivat joukkuekilpailun. Pekingissä 2008 Japani sai kaksi hopeaa, joista toisen joukkuekilpailusta. Lontoossa 2012 Kōhei Uchimura voitti kultaa moniottelussa ja saavutti hopeaa permannolla ja joukkuekilpailussa.


title: Japani olympialaisissa

text: Uinnissa Japani oli vahvimmillaan 1930-luvulla. Maan ensimmäinen uinnin olympiavoittaja oli Amsterdamissa 1928 rintauinnin voittanut Yoshiyuki Tsuruta. Hän uusi voittonsa neljä vuotta myöhemmin, ja kun japanilaiset saavuttivat Los Angelesin kisoissa neljä muutakin kultamitalia sekä viisi hopea- ja kaksi pronssimitalia, oli se kisojen paras uintimaa. Berliinin 1936 olympialaisissa se oli toistamiseen uinnin mitalitilaston ykkösmaa saaliinaan neljä kulta-, kaksi hopea- ja viisi pronssimitalia. Kaksinkertaisia kultamitalisteja 1930-luvulla olivat Tsurutan lisäksi Yasuji Miyazaki (toinen kulta viestistä) ja Masanori Yusa (molemmat viestistä). Toisen maailmansodan jälkeen seitsemän japanilaista uimaria on noussut olympialaisissa korkeimmalle palkintokorokkeelle, heistä suurimpana tähtenä kaksi rintauintimatkaa sekä Ateenassa 2004 että Pekingissä 2008 voittanut Kōsuke Kitajima. Lontoossa 2012 Japani saavutti 11 uintimitalia mutta yksikään niistä ei ollut kultaa.


title: Japani olympialaisissa

text: Painimuodoista japanilaisille on paremmin sopinut vapaapaini. Vuosien 1952–1988 kisoissa maan vapaapainijat saavuttivat yksiä kisoja lukuun ottamatta joka kerta 1–3 kultamitalia. Ainoa miesten vapaapainin kaksinkertainen mestari on 57 kilon sarjan vuosina 1964 ja 1968 voittanut Yojiro Uetake. Menestys on painottunut kevyempiin luokkiin, ja maan painavimmat painin olympiavoittajat ovat 73 kilon sarjan vuonna 1956 voittanut Mitsuo Ikeda ja 74-kiloiset vuonna 1976 voittanut Jiichiro Date. Japani palasi vapaapainissa kultamitalimaaksi Ateenassa 2004, kun naisten paini otettiin olympiaohjelmaan ja japanilaiset voittivat neljästä sarjasta kaksi. Saori Yoshida ja Kaori Ichō uusivat voittonsa neljä vuotta myöhemmin Pekingissä ja kahdeksan vuotta myöhemmin Lontoossa. Japani sai Lontoossa neljä kultaa, kun miesten puolella Tatsuhiro Yonemitsu ja naisissa Hitomi Obara voittivat myös sarjansa. Kreikkalais-roomalaisessa painissa Japani voitti kaksi kultamitalia Tokiossa 1964 sekä yhden Méxicossa 1968 ja Los Angelesissa 1984.


title: Japani olympialaisissa

text: Yleisurheilussa seitsemän Japania edustanutta urheilijaa on noussut olympiavoittajaksi. Mikio Oda, Chūhei Nanbu ja Naoto Tajima voittivat kolmiloikan kolmissa peräkkäisissä kisoissa 1928–1936. Berliinissä 1936 maratonin voitti Japania edustanut korealainen Kitei Son. Naisten maratonin ovat voittaneet Naoko Takahashi Sydneyssä 2000 ja Mizuki Noguchi Ateenassa 2004. Toinen Ateenan kultamitalisti oli moukarinheittäjä Kōji Murofushi, joka Lontoossa 2012 saavutti vielä pronssia.


title: Japani olympialaisissa

text: Talviolympialaisissa Japani on menestynyt parhaiten mäkihypyssä, josta se on saavuttanut kolme kultamitalia, kaikki kotikisoissaan. Sapporossa 1972 maa vei mäkikisassa kolmoisvoiton Yukio Kasayan johdolla. Naganossa 1998 Kazuyoshi Funaki voitti suurmäen kilpailun ja Japani oli paras joukkuekilpailussa. Yhdistetyssä hiihdossa Japani on saavuttanut kaksi kultamitalia. Se voitti joukkuekilpailun Albertvillessa 1992 ja Lillehammerissa 1994. Kenji Ogiwara ja Takanori Kōno olivat voittamassa molempia kultamitaleja. Taitoluistelijoista kultaa ovat voittaneet Shizuka Arakawa Torinossa 2006 ja Yuzuru Hanyū Sotšissa 2014.


title: Japani olympialaisissa

text: Joukkuepalloiluista Japanin ykköslaji on lentopallo. Laji oli ensi kertaa olympiaohjelmassa Tokiossa 1964, jolloin Japanin naiset voittivat olympiakultaa. Miehet ylsivät olympiavoittoon Münchenissä 1972, ja neljä vuotta myöhemmin Montréalin kisoissa Japanin naiset olivat jälleen parhaita. Softballissa japanilaisnaiset voittivat kultaa Pekingissä 2008.


title: Silppuri (sarjakuvahahmo)

text: Silppuri () on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa. Silppuri on Teini-ikäisten mutanttininjakilpikonnien arkkivihollinen.


title: Silppuri (sarjakuvahahmo)

text: Silppuri on oikealta nimeltään Oroku Saki. Hän on ninjutsumestari ja Jalkaklaanin johtaja. Silppurina hän käyttää samuraiden käyttämää metallista haarniskaa, jonka olkapäissä ja käsien kämmenselän puolella on teriä. Joskus hän käyttää haarniskan lisäksi purppuraviittaa.


title: Silppuri (sarjakuvahahmo)

text: Oroku Sakin lisäksi Silppurin roolia ovat kantaneet sarjakuvissa hetkellisesti Karai, Raphael ja Oroku Yoshi, joka oli vaihtoehtoisessa maailmassa rikollisen sijasta sankari.


title: Silppuri (sarjakuvahahmo)

text: Alkuperäisissä sarjakuvissa Oroku Sakilla on vanhempi veli nimeltä Oroku Nagi, joka kilpailee Hamato Yoshin kanssa naisesta nimeltä Tang Shen. Shenin rakastuessa Yoshiin, Nagin ja Yoshin välit tulehtuvat entisestään. Yoshi tappaa Nagin ja matkustaa Japanista New Yorkiin Shenin kanssa.


title: Silppuri (sarjakuvahahmo)

text: Nagin nuorempi veli Saki liittyi jo hyvin nuorena Jalkaklaaniin tullakseen pelottomaksi ninjaksi. Ajan myötä Saki nousi klaanin arvoasteikossa ja 18-vuotiaana hänestä tuli heidän johtajansa Amerikassa. Uuden asemansa seurauksena hän saattoi muuttaa New Yorkiin ja kostaa veljensä kuoleman tappamalla Yoshin ja Shenin. Yoshin lemmikkirotta karkasi New Yorkin kaduille ja päätyi lopulta viemäristöön, jossa hän muuttui mutaation seurauksena antropomorfiseen muotoon yhdessä neljän kilpikonnan kanssa. Rotta otti itselleen nimen Tikku. Hän opetti usean vuoden ajan kilpikonnille ninjutsua ja lähetti heidät lopulta Oroku Sakin eli Silppurin perään. Ensimmäisessä kohtaamisessa öisellä talon katolla taistelu päättyi Silppurin kuolemaan, kun hän tappion lähestyessä yritti tappaa kaikki termiittikranaatilla. Donatello onnistui kuitenkin lyömään bō-sauvallaan kraanatin takaisin Silppurille, joka putosi sen kanssa katolta.


title: Silppuri (sarjakuvahahmo)

text: Silppuri kuitenkin luotiin uudestaan Jalkaklaanin kloonimatojen avulla. Jalkaklaani keräsi hänen räjähtäneen kehonsa osat ja teki kokeita madoilla herättääkseen Silppurin henkiin. Alkuperäiset kolme kokeilua eivät täysin onnistuneet, mutta niiden seurauksena syntyi kolmihenkinen ryhmä, "The Shredder Elite". Neljännellä kerralla he onnistuivat elvyttämään Silppurin takaisin henkiin. Silppuri palasi myöhemmin jouluna kostamaan Turtleseille kuolemansa ja hakkasi Leonardon katuojassa. Lopulta hän heitti Leonardon jalkaklaaninsa kanssa Aprilin asunnon ikkunasta sisään ja lähetti ninjansa tappamaan kaikki Turtlesit. He eivät kuitenkaan onnistuneet tehtävässään. Turtlesit pakenivat alakertaan, jossa he saivat yllättäen lisäapua Casey Jonesilta, joka onnistui taistelemaan hetken aikaa Silppuria vastaan. Kuullessaan poliisiautojen tulevan Silppuri vannoi vielä palaavansa heidän peräänsä ja sytytti Aprilin antiikkikaupan tuleen ennen pakenemistaan.


title: Silppuri (sarjakuvahahmo)

text: Kuukausia myöhemmin vammoistaan toipunut Leonardo palasi New Yorkiin ja mestasi Silppurin kaksinkamppailun päätteeksi. Silppurin kuoleman seurauksena ilman johtajaa jääneessä Jalkaklaanissa puhkesi kaaos. Turtlesit veivät Silppurin ruumiin New Yorkin satamaan, jossa he jättivät sen kelluvaan hautarovioon.


title: Silppuri (sarjakuvahahmo)

text: Vuosia myöhemmin eräs jalkamystikko löysi Silppurin palaneita ruumiinosia merestä ja käytti kloonimatoja elvytääkseen toistamiseen Silppurin. Madot söivät kuitenkin myös paloja hainraadosta. Sen seurauksena syntyi lähinnä hainnäköinen hybridi, joka piti itseään oikeana Oroku Sakina. Hän hyökkäsi Turtlesien kimppuun, mutta sai pian huomata olevansa vain klooni ja pakeni tiehensä.


title: Silppuri (sarjakuvahahmo)

text: Vuonna 2011 uudistetussa Turtles-sarjakuvissa Oroku Saki oli keskiajalla jalkaklaanin jäsen. Hänen isänsä oli Oroku Maji, joka oli Masaton kanssa Jalkaklaanin johtohahmoja. He yritivät kouluttaa Sakista ja Hamato Yoshista seuraavat klaanin johtohahmot. Saki oli kuitenkin hyvin malttamaton ja riiteli Yoshin kanssa. Eräänä päivänä meditoidessaan paholainen nimeltä Kitsune halusi palauttaa Jalkaklaanin brutaalit vuodet takaisin ja paljasti hänelle jalkaklaanin salaisen kirjan, joka käsitteli erinäisiä mystisiä asioita ja tarinoita. Saki otti kirjan haltuunsa ja lähti heti seuraavana aamuna vuorille. Maji ja Masato huomasivat Sakin löytäneen kirjan ja lähettivät ninjat hänen peräänsä. Yksi miehistä ei totellut käskyä tuoda Saki vahingoittumattomana takaisin ja sivalsi Sakin kasvoja miekallaan. Saki suivaantuneena tappoi kaikki miehet ja piti isäänsä petturina. Hän palasi takaisin klaaninsa luokse, mutta salamurhasi isänsä Majin ja Masaton. Pian Saki ilmoitti heidät joutuneen salamurhan kohteeksi ja sai neuvoteltua neuvostoa nimittämään hänet Jalkaklaanin uudeksi johtohahmoksi. Noustuaan arvoasteikolla johtavaan Jonin asemaan hän päätti muuttaa kunniakkaan klaanin vallanhimoiseksi ja sotaisaksi klaaniksi. Yksi hänen tutuistaan klaanissa oli Hamato Yoshi, joka vastusti Silppurin aikeita. Silppuri ei pitänyt Yoshin vastustamisesta ja päätti murhata Yoshin perheineen. Yoshi kuitenkin onnistui pakenemaan, mutta vuosien jälkeen Silppuri löysi hänet lapsineen ja mestautti heidät kaikki. Kitsunen suostuttelusta Saki halusi olla kuolematon ja meni tapaamaan Kitsunen isänsää erästä metallista demonia, joka heidän tietämättään oli utromi. Demoni lahjoitti jälleen mystistä vihreää ainetta, jonka avulla kuolemattomuuden liemi olisi mahdollista luoda. Silppuri kuitenkin uskoi palvelleensa demonia jo yli 150 vuotta reinkarnaation myötä ja päätti tappaa demonin saatuaan vihreää ainetta. Kitsune lupasi luoda aineen ja Sakin oli tehtävä rituaali, jonka myötä hänestä tulisi kuolematon. Juotuaan lientä hänen oli tehtävä harakiri, jonka jälkeen Saki asetettiin vihreää ainetta sisältävään arkkuun. Hänet haudattiin pois, kunnes vuosisatojen jälkeen Saki palasi takaisin eloon lapsenlapsensa Karain ansiosta 2000-luvun New Yorkissa.


title: Silppuri (sarjakuvahahmo)

text: Saki otti nimekseen Silppuri ja otti Jalkaklaanin haltuunsa. Hän tapasi sattumalta Hamato Yoshin, joka oli myös palanut nykypäivään reinkarnaation myötä rotaksi. Karai oli tuonut hänet Silppurin luokse, joka vaati häntä liitymään uudelleen jalkaklaaniin. Yoshi kuitenkin kieltäytyi, vaikka läpäisi Silppurin asettamat kamppailutestit. Myöhemmin Yoshin Turtlesit saapuivat paikalle pelastamaan hänet ja he pakenivat. Silppuri päätti ottaa tehtäväkseen päästä jälleen eroon Yoshista, mutta ennen kaikkea hän pyrkii saamaan uuden kakkosmiehen itselleen, sillä hän ei luota Karain johtajan kykyihin. Silppuri kuitenkin antoi Karaille tehtäväksi tuoda Leonardo hänen luokseen, sillä hän uskoo Leonardon olevan sopiva kakkosmies. Silppuri näki edellisessä elämässään suuren potentiaalin Leonardossa tulla loistavaksi soturiksi. Saatuaan siepattua Leonardon hän käski Kitsunen aivopestä Leonardoa uskomaan Silppurin olevan hänen ainut todellinen läheinen.


title: Silppuri (sarjakuvahahmo)

text: Silppurin ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi James Avery 8. tuotantokauden ajan, jonka jälkeen hänet korvasi William E. Martin kahden viimeisen tuotantokauden ajaksi. Tässä versiossa Oroku Saki ja Hamato Yoshi olivat Jalkaklaanin jäseniä Japanissa, mutta Sakin lavastettua Yoshin epäkunnioittavaksi jäseneksi klaanin senseitä kohtaan, Yoshi karkotettiin ja hän matkasi New Yorkiin, jossa Yoshille tapahtui suuria muutoksia. Seuraavina vuosina Saki sai käsikseen Jalkaklaanin johtajuuden ja otti alter egokseen Silppurin. Pian hän tapasi toisesta ulottuvuudesta tulleen olion nimeltä Krang, jonka kanssa Silppuri ryhtyi yhteistyöhön saaden käsiinsä huipputeknologiaa. Tämän myötä hän korvasi jalkaninjat roboteilla, joita Silppuri kutsui Jalkasotilaiksi. Muutettuaan salaa New Yorkiin, hän huomasi Yoshin olevan vielä elossa ja pyrki pääsemään hänestä eroon lopullisesti sekä Yoshin valmentamista kilpikonnista.


title: Silppuri (sarjakuvahahmo)

text: Silppurin esiintyi toisen kerran animaatiossa vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Scottie Ray. Suomenkielisenä äänenä oli 1. kaudella Raine Heiskanen, 2. kaudella Veeti Kallio, 3. ja 7. kaudella Sami Kuronen, 4. kaudella jaksossa 8 Tommi Haapaniemi ja jaksossa 22 Pasi Ruohonen sekä 6. kaudella Sasu Moilanen.


title: Silppuri (sarjakuvahahmo)

text: Tässä versiossa Silppuri sai uudenlaisen historian itselleen. Turtlesien legendaarisin vihollinen sai alkunsa vuonna 300 jaa., kun Yamaton maakunnassa eräs suuri hirviömäinen demoni, Tengu, jonka eräs kultti ryhmä oli saanut aikaan suunnitellessaan maailman valloitusta. Tämä hirviö kutsui itseään Silppuriksi ja levitti pahuuttaan ympäri Japania, eikä sitä pysäyttänyt mikään. Japanin keisari valitsi viisi taitavinta ja voimakkainta soturia; Kon, Juto, Chikara, Hisomi ja Saki taistelemaan Silppuria vastaan. Heistä Kon, Juto, Chikara ja Hisomi Silppuri voitti helposti, mutta Saki oli yhä taistelukunnossa. Hän kykeni päihittämään demonin, mutta juuri kun Saki oli tekemässä kohtalokasta sivallusta, Silppuri teki tarjouksen henkisesti. Se tarjosi oman sielunsa elämistä Sakin kehossa ja antaisi vastalahjaksi suuria voimia. Saki hyväksyi tarjouksen ja tuhosi samalla demonin kehon, jonka sielu siirtyi Sakin kehoon.


title: Silppuri (sarjakuvahahmo)

text: Taistelun loputtua kaikki viisi soturia palasivat takaisin kotiin, jossa heidät ylistettiin Japanin suurimmiksi sankareiksi ja palkittiin omilla lohikäärmeen kolmivarpaisilla arvomerkeillä. Kauan ei kuitenkaan mennyt, kun riivattu Saki aloitti Japanin valloittamisen Silppurin nimissä. Hän teki useita julmia tekoja ja sen pahuudella ei ollut rajoja. Silppuri tuhosi suurimman osan Japanista ja pystytti oman linnoituksensa. Hänen voimansa vain kasvoivat ja planeetan valloittaminen oli vain ajan kysymys.


title: Silppuri (sarjakuvahahmo)

text: Sakin neljä entistä liittolaista harjoittelivat voimakkaimpien taistelulajien ja mystiikan mestareiden alaisuudessa, jotta he olisivat tarpeeksi vahvoja kohtaamaan Silppurin. Kaikki viisi toivat henkensä lohikäärmeen ruumillistumissa, mutta se hyökkäys ei auttanut ylivoimaista Silppuria vastaan. Pitääkseen Silppurin uhkaamasta maailmaa enää koskaan, nämä neljä Lohikäärmettä loivat loitsun. He taikoivat hänen kypäränsä, vartalonsa ja aseensa ja sinetöivät ne piiloon, jottei niitä enää koottaisi yhteen, koska silloin Silppuri palaisi takaisin henkiin.


title: Silppuri (sarjakuvahahmo)

text: Satoja vuosia myöhemmin Sengoku-kauden aikaan Japanissa erään muukalaisrodun Utromien alus putosi metsän keskelle. He pitivät hallussaan Ch'rell nimistä rikollista, joka karkasi Utromien vankilasta sabotoiden heidän alustaan, jonka vuoksi he putosivat maaplaneetalle. Onnettomuudesta huolimatta kaikki selvisivät hengissä. Utromit ja Ch'rell joutuivat kuitenkin naamioimaan itsensä, jottei heitä huomattaisi ulkopuolisiksi vielä kehittämättömässä maailmassa. Heidän täytyi odottaa siihen asti kunnes ihmiskunnan teknologia olisi tarpeeksi kehittynyttä, jotta he voisivat käyttää teknologiaansa palatakseen takaisin kotiplanetalleen. Sen aikana he kehittivät ihmisennäköisiä mecha-robotteja naamioinniksi, joita he ohjasivat robotin sisältä. Ch'rell huomasi Utromien uuden luomuksen ja varasti sen itselleen.


title: Silppuri (sarjakuvahahmo)

text: Myöhemmin hän hyödynsi demoni Silppurin legendaa ja loi itselleen uuden henkilöllisyyden Oroku Sakina. Ihmismuotona Ch'rell hyödynsi sen vuorovaikutusta maailman kanssa ja pukiessaan ylleen teräaseistetun haarniskan hänestä tuli uusi Silppuri. Samalla Ch'rell loi inspiraationsa myötä symbolikseen kolmivarpaisen lohikäärmeen jalanjäljen ja perusti Jalkaklaanin. Hän myös teetti voimakkaan Tengumiekan eräillä miekantakojilla antaen heille Utromin metallia. Miekan valmistuessa Ch'rell valloitti hetkessä koko Japanin ja sai haltuunsa salaperäisen esineen nimeltä Tengun sydän, jonka avulla hän hallitsi viittä eri elementtiä edustavaa demonia, jotka palvelivat muinoin alkuperäistä Silppuria. Myöhemmin tuntemattomasta syystä Ch'rell menetti Tengumiekan.


title: Silppuri (sarjakuvahahmo)

text: Vuosia kului eteenpäin ja Utromit Vartijoiden kanssa onnistui kukistamaan Ch'rellin alias Silppurin Japanin vallasta. 2000-luvulla Ch'rell muodosti Jalkaklaanista suuren alamaailman rikollisjärjestön, käyttäen suurta omaisuuttaan, jota hän keräsi Oroku Sakina. Hän muun muassa adoptoi orvoksi jääneen tytön Karain ja kasvatti hänet, kuin omaa tytärtään opettaen Karaille ninjutsua. Myöhemmin Ch'rell nosti Karain hänen oikean käden mieheksi ja lähtiessään Yhdysvaltoihin Ch'rell jätti Karain Jalkaklaanin johtoon Japanissa.